hotchpotch/miracl-hf-unified huggingface dataset:
ยัน อิงเงินฮุส
ยัน อิงเงินฮุส (, ; 8 ธันวาคม ค.ศ. 1730 – 7 กันยายน ค.ศ. 1799) เป็นนักสรีรวิทยา นักชีววิทยา และนักเคมีชาวดัตช์ เป็นผู้ค้นพบการสังเคราะห์ด้วยแสง และพบว่าพืชมีการหายใจระดับเซลล์เช่นเดียวกับสัตว์
ยัน อิงเงินฮุสเกิดในปี ค.ศ. 1730 ที่เมืองเบรดาในสาธารณรัฐดัตช์ เมื่ออายุได้ 16 ปี เขาเข้าเรียนด้านการแพทย์ที่มหาวิทยาลัยเลอเฟินและเรียนต่อที่มหาวิทยาลัยไลเดิน ในปี ค.ศ. 1755 เขากลับไปทำงานเป็นแพทย์ที่เมืองเบรดา หลังบิดาของอิงเงินฮุสเสียชีวิตในปี ค.ศ. 1764 เขาเดินทางไปทั่วยุโรปเพื่อศึกษาต่อ อิงเงินฮุสเรียนการปลูกฝีป้องกันโรคฝีดาษกับจอห์น พริงเกิลในอังกฤษ ต่อมาในปี ค.ศ. 1767 เขาประสบความสำเร็จในการปลูกฝีให้ชาวเมืองฮาร์ตฟอร์ดเชอร์กว่า 700 คน ปีต่อมา จักรพรรดินีมาเรีย เทเรซาแห่งจักรวรรดิโรมันอันศักดิ์สิทธิ์ทรงทราบข่าวการรักษาของพริงเกิลและสนพระทัยในการปลูกฝี พริงเกิลจึงเสนอให้อิงเจิลเฮาส์เดินทางไปออสเตรีย การปลูกฝีให้แก่พระราชวงศ์ของจักรพรรดินีมาเรีย เทเรซาเป็นไปได้ด้วยดี ทำให้อิงเงินฮุสได้รับตำแหน่งแพทย์ประจำพระองค์
อิงเงินฮุสมีผลงานต่าง ๆ เช่น ในปี ค.ศ. 1779 เขาพบว่าเมื่อมีแสงแดด พืชจะปล่อยก๊าซชนิดหนึ่งออกมา แต่จะหยุดกระบวนการนี้เมื่อไม่มีแสงแดด ต่อมาเขาพบว่าก๊าซดังกล่าวคือออกซิเจน อิงเงินฮุสยังพบภายหลังว่าเมื่อไม่มีแสงแดด พืชจะปล่อยก๊าซคาร์บอนไดออกไซด์ออกมา กระบวนการดังกล่าวรู้จักในชื่อการสังเคราะห์ด้วยแสง ต่อมาในปี ค.ศ. 1785 อิงเงินฮุสสังเกตเห็นการเคลื่อนที่ที่ไม่เป็นระเบียบของฝุ่นถ่านหินในแอลกอฮอล์ ต่อมาปรากฏการณ์นี้เรียกว่าการเคลื่อนที่แบบบราวน์
ด้านชีวิตส่วนตัว อิงเงินฮุสแต่งงานกับแอกาทา มารีอา แจ็กควินในปี ค.ศ. 1755 เขาเสียชีวิตที่เมืองคาล์น ราชอาณาจักรบริเตนใหญ่ในปี ค.ศ. 1799 ในปี ค.ศ. 2017 กูเกิล ดูเดิล ฉลองวันเกิดปีที่ 287 ให้แก่อิงเงินฮุส
เรือนเบญจพิษ
เรือนเบญจพิษ เป็นละครโทรทัศน์แนวพีเรียด ดราม่า ผลิตโดย เดอะ วัน เอ็นเตอร์ไพรส์ กำกับการแสดงโดย วรฐ คงคาลัย นำแสดงโดย ปฏิภาณ ปฐวีกานต์, ศิรพันธ์ วัฒนจินดา, อรจิรา แหลมวิไล, ณัฐริกา ธรรมปรีดานันท์,
รามาวดี นาคฉัตรีย์, ธนภัทร กาวิละ, วรกร ศิริสรณ์, นัตยา ทองเสน, เขมิศรา พลเดช ออกอากาศทุกวันจันทร์-พฤหัสบดี เวลา 20.10 - 21.20 น. ทางช่องวัน และออกอากาศย้อนหลังเวลา 22.00 น. ทางแอปพลิเคชันไลน์ทีวี เริ่มตอนแรกวันที่ 10 มกราคม พ.ศ. 2561 - 6 มีนาคม พ.ศ. 2561 ต่อจากเรื่องชายไม่จริง หญิงแท้ ในตอนจบของละครได้ทิ้งท้ายเอาไว้
เรือนเบญจพิษ เป็นละครซีรีส์เรื่องที่ 3 ในละครชุด เรือน ซึ่งเป็นการต่อยอดมาจากความสำเร็จของ เรือนเสน่หา ที่ได้รับกระแสอย่างท่วมท้นใน พ.ศ. 2556 ออกมาเป็นละครยาวชุดใหญ่จำนวน 5 เรื่อง โดยที่ เรือนร้อยรัก ที่ออกอากาศใน พ.ศ. 2559 เป็นเรื่องที่สองของละครชุดนี้ จุดขายหลักของละครชุดเรือน จะใช้เทคนิคในการเล่าเรื่องแบบที่ผู้ชมไม่สามารถเดาเนื้อเรื่องที่จะเกิดขึ้นต่อไปได้ทำให้ละครชุดนี้ได้รับกระแสนิยมและถูกพูดถึงกันในวงกว้างถึงความสนุกและความเข้มข้นจากการที่ไม่สามารถเดาเนื้อเรื่องของละครได้
จุดเด่นอีกอย่างหนึ่งของละครชุดเรือน คือการใช้ สัตว์หรือสิ่งของ มาเป็นอาวุธสำหรับใช้ฆ่าคน เช่น เรือนเสน่หา ที่ใช้ บึ้ง มาเป็นสัตว์ประจำตัวของตัวคุณหญิงชมนาด หรือเรือนร้อยรัก ที่เฟื้องกับกำไล เชี่ยวชาญการใช้ สมุนไพรมาทำเป็นยาพิษ ในเรือนเบญจพิษก็เช่นกัน สำหรับเรือนเบญจพิษได้หยิบเอา กู่ หรือ อู่ตู้ ซึ่งเป็นวิชาไสยศาสตร์ของชาวจีนมาใช้เป็นองค์ประกอบสำคัญของเรื่อง โดยตามตำนานของชาวจีนจะนิยมการสร้างกู่เพื่อใช้เรียกทรัพย์เข้าบ้านหรือใช้ในการฆ่าศัตรู แต่กู่ก็ถือเป็นวิชาที่อันตรายต่อตัวผู้ใช้เพราะเมื่อเวลาผ่านไปผู้ที่ใช้วิชากู่จะถูกอาคมย้อนกลับมาทำร้ายจนเสียชีวิตลงด้วยความเคียดแค้นของสัตว์ที่ตายไป ตามตำนานการสร้างกู่จะใช้วิธีการจับสัตว์พิษ 5 อย่างมาขังและปิดผนึกไว้ในไห แล้วนำไหนั้นไปฝังไว้ใต้ดินเพื่อรอให้มันกัดกินจนตาย ตัวที่เหลือรอดจะถูกเรียกว่า กู่ และคนสร้างจะนำตัวที่เหลือรอดมาเก็บไว้เลี้ยงเรียกทรัพย์หรือนำไปใช้ฆ่าศัตรูต่อไป
ตามศาสตร์โบราณของจีน การสร้างกู่มีอยู่ด้วยกันหลากหลายแขนง บางตำราต้องใช้ ตุ๊กแกพิษ หรือบางตำราจะใช้ แมงมุมพิษ มาขังรวมกันกับ งูพิษ คางคกพิษ แมงป่อง และตะขาบ แล้วเก็บไว้ในที่เย็นหรือฝังไว้ใต้ดิน โดยทีมเขียนบทช่องวันได้เลือกศาสตร์การใช้แมงมุมพิษมาเขียนเป็นองค์ประกอบสำคัญของเรื่องและมีฉากที่ใช้สัตว์จริงในการถ่ายทำ เช่นฉากจับสัตว์ตามสถานที่ต่างๆ หรือฉากที่สัตว์ต่างๆ ถูกขังไว้ในไห แต่หลังจากที่สัตว์พิษกลายเป็นกู่แล้วทีมสร้างได้ใช้กราฟิกเพื่อสร้างกู่จำลองขึ้นมาแทนเพราะเกรงว่าการใช้สัตว์จริงอาจทำอันตรายต่อตัวนักแสดงได้
วิมตินิยม
วิมัตินิยม () โดยทั่วไปคือทัศนคติหรือข้อสงสัยใด ๆ ที่มีต่อความรู้หรือความเชื่อที่สมมุติฐานอย่างน้อยหนึ่งข้อ มักกำกับตวามที่โดเมน เช่น ศีลธรรม (วิมตินิยมทางศีลธรรม) ,ศาสนา , (วิมัตินิยมเกี่ยวกับการดำรงอยู่ของพระเจ้า) หรือ ความรู้ (วิมัตินิยมเกี่ยวกับความเป็นไปได้ของความรู้หรือความเชื่อมั่น)
วิมัตินิยมทางปรัชญา มีในรูปแบบต่างๆ รูปแบบที่รุนแรงของความสงสัยคิดว่าความรู้หรือความคิดที่มีเหตุผลเป็นไปได้ และให้เราระงับการตัดสินในเรื่องที่ขัดแย้งกันหลายเรื่องหรือทั้งหมด รูปแบบอื่น ๆ ในระดับปานกลางของการเรียกร้องความสงสัยเพียงว่าไม่มีอะไรที่สามารถเป็นที่รู้จักด้วยความมั่นใจหรือว่าเราสามารถรู้อะไรเล็ก ๆ น้อย ๆ หรือเกี่ยวกับ "คำถามใหญ่" ในชีวิตเช่นว่าพระเจ้ามีอยู่จริงหรือไม่ว่าจะมีชีวิตหลังความตาย วิมัตินิยมแบบเคร่งศาสนา คือ "ข้อสงสัยเกี่ยวกับหลักการทางศาสนาขั้นพื้นฐาน (เช่นความเป็นอมตะรอบคอบ และการเปิดเผย)" วิมตินิยมทางวิทยาศาสตร์ กังวลเกี่ยวกับการทดสอบความเชื่อมั่นต่อความน่าเชื่อถือโดยการนำเสนอวิธีการทางวิทยาศาสตร์เพื่อตรวจสอบหลักฐานเชิงประจักษ์
คูตูซอฟ (ภาพยนตร์)
คูตูซอฟ () เป็นภาพยนตร์อิงประวัติศาสตร์ของสหภาพโซเวียต กำกับโดย วลาดีมีร์ เปตรอฟ โดยเล่าอัตชีวประวัติของ จอมพลแห่งจักรวรรดิรัสเซีย มีฮาอิล อีลลารีโอโนวิช โกเลนิชเชฟ-คูตูซอฟ (1745 – 1813) หนึ่งในนายพลที่ยิ่งใหญ่ที่สุดในช่วงสงครามของผู้รักชาติปี 1812 ภาพยนตร์เข้าฉายที่สหภาพโซเวียตในวันที่ 13 มีนาคม 1943
รถยนต์นั่งขนาดเล็ก
รถยนต์นั่งขนาดเล็ก () เป็นประเภทของรถยนต์ที่ใหญ่กว่าประเภทรถยนต์นั่งขนาดเล็กมากแต่เล็กกว่ารถยนต์นั่งขนาดกลาง หรือเรียกรถประเภทนี้แบบยุโรปว่าซี-เซ็กเมนต์
รถยนต์นั่งขนาดเล็กได้คำจำกัดความมาจากสำนักงานปกป้องสิ่งแวดล้อมสหรัฐ (EPA) สำหรับประเทศสหรัฐอเมริกาและทั่วโลก โดยมีความยาวประมาณ และยาว สำหรับรุ่นแฮทช์แบ็ก หรือยาว และ สำหรับรถเปิดประทุน, รถเก๋ง หรือรถเก๋งตู้ (สเตชันแวกอน) ส่วนรถยนต์อเนกประสงค์และรถยนต์อเนกประสงค์สมรรถนะสูงที่มีพื้นฐานมากจากรถยนต์นั่งขนาดเล็ก (เรียกว่ารถยนต์อเนกประสงค์ขนาดเล็กและรถยนต์อเนกประสงค์สมรรถนะสูงขนาดเล็ก) ก็มีขนาดที่ใกล้เคียงกัน คือยาว ถึง ในประเทศสหรัฐ และยาวจาก ถึง สำหรับรุ่นทั่วโลก
ในประเทศญี่ปุ่น รถยนต์คันไหนก็ตามที่มีความยาวมากกว่า กว้างมากกว่า สูงต่ำกว่า และขนาดของเครื่องยนต์มากกว่า แต่ยาวน้อยกว่า กว้างน้อยกว่า สูงน้อยกว่า และเครื่องยนต์มีขนาดต่ำกว่า นับว่าเป็นรถยนต์นั่งขนาดเล็ก
123 ด่วนมหาภัย
123 ด่วนมหาภัย เป็นภาพยนตร์ไทยที่ออกฉายเมื่อปี พ.ศ. 2520 ที่อำนวยการสร้างและผลิตโดย ณรงค์ ภูมินทร์ และกำกับโดย ณรงค์ ภูมินทร์ และ วินัย วิเศษศิริ
เซ็กเมนต์-ซี
เซ็กเมนต์-ซี () เป็นการแบ่งประเภทของรถยนต์แบบยุโรปโดยคณะกรรมาธิการยุโรป เป็นเซ็กเมนต์ที่เล็กที่สุดรองจากเซ็กเมนต์-เอและเซ็กเมนต์-บีในตลาดรถยนต์ยุโรป — จากที่ทั้งหมดมีเก้าเซ็กเมนต์ ใน พ.ศ. 2554 เซ็กเมนต์-ซีได้มีส่วนแบ่งตลาดในยุโรป 23%
เนื่องจากคำว่า "เซ็กเมนต์" ได้เริ่มใช้บ่อยในประเทศสหรัฐใน พ.ศ. 2555 สำนักพิมพ์"เดอะนิวยอร์กไทมส์"ก็ได้อธิบายความแตกต่างว่า "ทุกวันนี้ รถยนต์ขนาดเล็กได้มีส่วนแบ่งตลาดสามกลุ่มตลาดในตลาดรถยนต์ทั่วโลก รถเซ็กเมนต์-เอประกอบไปด้วยเชฟโรเลต สปาร์กและสมาร์ท ฟอร์ทู รถเหล่านี้สั้นและมีน้ำหนักเบามาก รถที่ขนาดใหญ่ขึ้นมาอีกคือเซ็กเมนต์-บี เช่น ฟอร์ด เฟียสตาและเชฟโรเลต โซนิค รถเซ็กเมนต์-เอ -บีรู้จักกันว่ารถยนต์นั่งขนาดเล็กมาก ในขณะที่เซ็กเมนต์-ซีเรียกว่ารถยนต์นั่งขนาดเล็ก เป็นกลุ่มรถยนต์ขนาดเล็กที่มีขนาดใหญ่ที่สุดในกลุ่มรถยนต์ขนาดเล็ก"
องค์การบริหารส่วนตำบลเมืองเพีย
องค์การบริหารส่วนตำบลเมืองเพีย เป็นองค์กรปกครองส่วนท้องถิ่นแห่งหนึ่งในอำเภอบ้านไผ่ จังหวัดขอนแก่น พื้นที่ทางด้านทิศตะวันออกและทิศใต้ ส่วนมากจะเป็นที่ราบใช้ในการทำนา แต่เฉพาะทางด้านทิศเหนือส่วนมากจะเป็นดินเอียด (ดินเค็ม) ซึ่งบริเวณนี้ใช้เป็นแหล่งต้มเกลือสินเธาว์สำหรับส่งส่วยและขายหรือแลกเปลี่ยนสินค้า ส่วนทางทิศใต้และทิศตะวันตกเป็นที่เนินสลับกับที่ราบ ที่เนินใช้ทำไร่ ทำสวน ส่วนที่ราบใช้ทำนา
อาณาเขต
องค์การบริหารส่วนตำบลเมืองเพีย ตั้งอยู่ทางทิศตะวันตกของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ประวัติ
ตำบลเมืองเพีย เป็นตำบลที่เก่าแก่แห่งหนึ่งของอำเภอบ้านไผ่ สันนิฐานว่าก่อตั้งขึ้นเมื่อประมาณปี พ.ศ.2310 จากคำบอกเล่าว่า มีพ่อขุนเพี้ยได้นำลูกบ้านอพยพมาตั้งหมู่บ้านใหม่ เดินทางมาจากแถบจังหวัดร้อยเอ็ด เห็นสภาพพื้นที่เป็นที่เนินล้อมรอบด้วยหนองน้ำมีสัตว์และพืชที่อุดมสมบูรณ์ มีสภาพพอที่จะสร้างเมืองได้จึงให้ราษฎรจัดสร้างบ้านที่อยู่อาศัย ประกอบกับที่หมู่บ้านมีพระพุทธรูป (พระเจ้าใหญ่) ตั้งอยู่ก่อนแล้ว จึงได้ตั้งชื่อตามผู้ที่นำมาคือ บ้านขุนเพีย ต่อมาเรียกเพี้ยนๆ จึงกลายมาเป็นเมืองขุนเพีย และนาน ๆ เข้าจึงตั้งชื่อว่า "เมืองเพีย"
ต่อมาเมื่อวันที่ 5 กรกฎาคม พ.ศ. 2516 ทางราชการได้ประกาศจัดตั้งเป็น สภาตำบลเมืองเพีย จนกระทั่งเมื่อวันที่ 16 ธันวาคม พ.ศ. 2539 ได้มีประกาศกระทรวงมหาดไทย ให้จัดตั้งขึ้นเป็น องค์การบริหารส่วนตำบลเมืองเพีย จนถึงปัจจุบัน
องค์การบริหารส่วนตำบลเมืองเพีย ครอบคลุมพื้นที่ของตำบลเมืองเพียทังตำบล จำนวน 14 หมู่บ้าน ดังนี้
มีสถานศึกษา คือ
องค์การบริหารส่วนตำบลเมืองเพีย มีสถานให้บริการทางด้านสาธารณสุข จำนวน 2 แห่ง
องค์การบริหารส่วนตำบลแคนเหนือ
องค์การบริหารส่วนตำบลแคนเหนือ เป็นองค์กรปกครองส่วนท้องถิ่นแห่งหนึ่งในอำเภอบ้านไผ่ จังหวัดขอนแก่น ห่างจากตัวอำเภอบ้านไผ่ 7.5 กิโลเมตร  มีพื้นที่ทั้งหมด 22,625 ไร่ หรือ 36.27 ตารางกิโลเมตร
อาณาเขต
องค์การบริหารส่วนตำบลแคนเหนือ ตั้งอยู่ทางทิศใต้ของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ประวัติ
ตำบลแคนเหนือ นับว่าเป็นตำบลเก่าแก่แห่งหนึ่งของอำเภอบ้านไผ่ ซึ่งก่อตั้งมานานแล้ว ประมาณ 280 ปี เหตุที่ได้ชื่อว่าแคนเหนือ เนื่องจากมีหมู่บ้านหนึ่งมีต้นแคน อยู่เป็นจำนวนมากอยู่ทางทิศเหนือของหมู่บ้าน "ต้นแคนเป็นต้นไม้ยืนต้นขนาดใหญ่ใบทรงเป็นพุ่ม" ชาวบ้านจึงตั้งชื่อว่าบ้านแคนเหนือ และตั้งเป็นชื่อของตำบลแต่นั้นมา แต่เดิมขึ้นอยู่กับปกครองอำเภอชนบท ต่อมาปี 2457 มีการตั้งอำเภอพลขึ้นโดยแยกพื้นที่จากอำเภอชนบท ตำบลแคนเหนือได้ย้ายมาขึ้นกับอำเภอพล จังหวัดขอนแก่น ต่อมาปี 2471 ได้จัดตั้งกิ่งอำเภอบ้านไผ่แยกจากอำเภอชนบท ตำบลแคนเหนือ จึงโอนมาขึ้นกับปกครองของกิ่งอำเภอบ้านไผ่ ในปี พ.ศ. 2482 กิ่งอำเภอบ้านไผ่ยกฐานะเป็นอำเภอบ้านไผ่ ตำบลแคนเหนือเป็นตำบลหนึ่งในสี่ตำบลของอำเภอบ้านไผ่ ซึ่งในขณะนั้นตำบลแคนเหนือ ปกครองทั้งหมด 46 หมู่บ้าน ต่อมามีการแยกเป็นตำบลบ้านหัน (อำเภอโนนศิลา) และแยกหมู่บ้านเรื่อยมาตั้งแต่ พ.ศ.  2492
ต่อมาเมื่อวันที่ 5 กรกฎาคม พ.ศ. 2516 ทางราชการได้ประกาศจัดตั้งเป็น สภาตำบลแคนเหนือ จนกระทั่งเมื่อวันที่ 16 ธันวาคม พ.ศ. 2539 ได้มีประกาศกระทรวงมหาดไทย ให้จัดตั้งขึ้นเป็น องค์การบริหารส่วนตำบลแคนเหนือ จนถึงปัจจุบัน
องค์การบริหารส่วนตำบลแคนเหนือ ครอบคลุมพื้นที่บางส่วนของตำบลแคนเหนือ จำนวน 9 หมู่บ้าน (นอกเขตเทศบาลเมืองบ้านไผ่) ดังนี้
ไทยลีก ฤดูกาล 2561
ไทยลีก 2561 (เป็นที่รู้จักกันในชื่อ โตโยต้า ไทยลีก ตามชื่อของผู้สนับสนุนหลัก) เป็นฤดูกาลที่ 22 ของการแข่งขันไทยลีกนับตั้งแต่ก่อตั้งมาในปี พ.ศ. 2539 ซึ่งในฤดูกาลนี้จะมีสโมสรเข้าร่วมการแข่งขัน 18 สโมสร โดยจะเริ่มแข่งขันในวันที่ 9 กุมภาพันธ์ พ.ศ. 2561 และสิ้นสุดฤดูกาลการแข่งขันในวันที่ 21 ตุลาคม พ.ศ. 2561
บุรีรัมย์ ยูไนเต็ด เป็นแชมป์เก่าที่ต้องแข่งขันเพื่อป้องกันแชมป์ในปีนี้ซึ่งก็สามารถป้องกันแชมป์​ไทยลีกได้สำเร็จ โดยที่มี ชัยนาท ฮอร์นบิล, แอร์ฟอร์ซ เซ็นทรัล และ พีที ประจวบ เป็น 3 สโมสรที่ได้เลื่อนชั้นจากไทยลีก 2 ขึ้นมาลงเล่นในไทยลีกฤดูกาลนี้
พระนางจันทาเทวี
พระนางจันทาเทวี ( ) หนึ่งในพระมเหสีของ พระเจ้าบุเรงนอง แห่ง ราชวงศ์ตองอู ของ พม่า ระหว่าง ค.ศ. 1553 ถึง 1581 นอกจากนี้พระนางยังเป็นพระมเหสีของกษัตริย์สององค์สุดท้ายแห่งอาณาจักรแปรระหว่าง ค.ศ. 1532 ถึง 1542 และพระนางยังเป็นพระอัยยิกา (ยาย) ของ นัดจินหน่อง กษัตริย์แห่ง ตองอู
พระนางราชเทวีแห่งหงสาวดี
พระนางราชเทวี (, ) เป็นพระมเหสีของพระเจ้าบุเรงนอง พระนางเป็นพระราชมารดาของพระเจ้าเชียงใหม่นรธาเมงสอ, พระนางราชธาตุกัลยาแห่งตองอู, และพระเจ้าสิริสุธรรมราชาแห่งเมาะตะมะ พระนางยังเป็นพระภาคิไนยของพระเจ้านรปติที่ 2 แห่งอังวะ เดิมพระนางมีพระอิสริยยศเป็นพระอัครชายา แต่ต่อมาได้รับสถาปนาเป็นพระมเหสีพระองค์ที่ 3 เมื่อวันที่ 17 มีนาคม ค.ศ. 1563 แต่ในอีกปีครึ่งต่อมาพระนางก็สิ้นพระชนม์เมื่อวันที่ 13 กันยายน ค.ศ. 1564
พระนางราชเทวีแห่งตองอู
พระนางราชเทวีแห่งตองอู (, ) พระมเหสีใน พระเจ้าเมงจีโย ปฐมกษัตริย์แห่ง ราชวงศ์ตองอู และพระราชมารดาของ พระเจ้าตะเบ็งชะเวตี้ เมื่อแรกประสูติมีพระนามว่า ขิ่นโอ () เป็นธิดาของผู้นำหมู่บ้าน เลเว หรือปัจจุบันคือ ตำบลละเว ต่อมาได้เข้าถวายตัวเป็นพระสนมของพระเจ้าเมงจีโยใน ค.ศ. 1515 เมื่อมีพระประสูติกาลพระโอรสองค์แรกและองค์เดียวพระเจ้าเมงจีโยจึงสถาปนาขึ้นเป็นพระมเหสีในพระอิสริยยศที่ พระนางราชเทวี
สิริสุธรรมราชาแห่งเมาะตะมะ
สิริสุธรรมราชาแห่งเมาะตะมะ (, ; 8 เมษายน 1561 – ประมาณ พฤษภาคม 1584) เจ้าเมือง เมาะตะมะ ระหว่าง ค.ศ. 1581 ถึง 1584 ในรัชสมัย พระเจ้านันทบุเรง พระองค์เป็นพระอนุชาของพระเจ้า สาวถีนรตรามังซอศรีมังสรธาช่อ กษัตริย์แห่งล้านนาและ พระนางราชธาตุกัลยา แห่งตองอู
รัฐมนตรีว่าการกระทรวงยุทธศาสตร์ธุรกิจ พลังงานและอุตสาหกรรม
เสนาบดีในสมเด็จฯฝ่ายธุรกิจ พลังงาน และ นโยบายอุตสาหกรรม หรืออีกชื่อหนึ่งที่รู้จักคือ รัฐมนตรีเศรษฐการ เป็นตำแหน่งใน รัฐบาลสหราชอาณาจักร และเป็นหัวหน้าผู้บริหารระดับสูงของ กระทรวงพาณิชย์แห่งสหราชอาณาจักร โดยที่ตำแหน่งนี้ เทียบได้กับตำแหน่ง รัฐมนตรีว่าการกระทรวงพาณิชย์, รัฐมนตรีว่าการกระทรวงพลังงาน, รัฐมนตรีว่าการกระทรวงอุตสาหกรรม, รัฐมนตรีว่าการกระทรวงวิทยาศาสตร์, รัฐมนตรีว่าการกระทรวงแรงงาน และ รัฐมนตรีว่าการกระทรวงมหาวิทยาลัย (ในบางหน้าที่) ของแต่ละประเทศ (โดยก่อนหน้านี้ตำแหน่งนี้คือ รัฐมนตรีว่าการกระทรวงธุรกิจ นวัตกรรม และ ทักษะ รวมไปถึงดำรงตำแหน่ง ประธานหอการค้าแห่งสหราชอาณาจักร อีกตำแหน่งหนึ่ง ก่อนที่จะมีการถ่ายโอนหน้าไปให้ รัฐมนตรีว่าการกระทรวงการค้าระหว่างประเทศ
โดยรัฐมนตรีที่ดำรงตำแหน่งนี้คือ เกร็ก คลาร์ก โดยได้รับแต่งตั้งจาก เทเรซา เมย์ เมื่อ เดีอนกรกฎาคม 2016
สงครามพม่าตีเมืองถลาง
สงครามพม่าตีเมืองถลาง () สงครามความขัดแย้งระหว่าง พม่า ภายใต้การนำของ พระเจ้าปดุง แห่ง ราชวงศ์โกนบอง และ สยาม ภายใต้การนำของ พระบาทสมเด็จพระพุทธยอดฟ้าจุฬาโลกมหาราช และ พระบาทสมเด็จพระพุทธเลิศหล้านภาลัย แห่ง ราชวงศ์จักรี ระหว่างเดือนมิถุนายน ค.ศ. 1809 ถึง เดือนมกราคม ค.ศ. 1812 โดยความขัดแย้งครั้งนี้จบลงที่สยามได้ชัยชนะ
กระทรวงยุทธศาสตร์ธุรกิจ พลังงานและอุตสาหกรรม
กระทรวงธุรกิจ พลังงาน และ นโยบายอุตสาหกรรม (BEIS) เป็นกระทรวงหนึ่งของรัฐบาลสหราชอาณาจักร ซึ่งจัดตั้งโดย เทเรซา เมย์ เมื่อ 14 กรกฎาคม ค.ศ. 2016 โดยจัดตั้งหลังที่เธอดำรงตำแหน่งนายกรัฐมนตรี โดยเป็นการรวมหน่วยงานระหว่าง และ
BEIS รับผิดชอบเกี่ยวกับ เรื่องการส่งเสริมธุรกิจ การอุตสาหกรรม วิทยาศาสตร์และนวัตกรรม การขับเคลื่อนนโยบายด้านพลังงานและการเปลื่ยนแปลงสภาวะอากาศของโลก โดยรับโอนหน้าที่จากทั้งสองกระทรวง
รัฐมนตรีที่ประจำกระทรวงมีดังนี้:
กระทรวงมีอำนาจหน้าที่ตามนโยบาย รัฐบาลสหราชอาณาจักร ในด้านต่างๆ ดังนี้:
นโยบายบางส่วน กระทรวงสามารถบังคับใช้และกำหนดนโยบายได้ในเขต อังกฤษ เท่านั้น โดยอำนาจ หรือ ขอบเขตความรับผิดชอบไม่ได้ครอบคลุมทั้งประเทศ
นโยบายทางเศรษฐกิจ เป็นนโยบายที่สำคัญที่รัฐบาลฯ ให้ความสำคัญ และจะมีประเด็นในการชี้แจงทั้งหมด ในรัฐสภาของสหราชอาณาจักร แต่ขณะเดียวกัน ขอบเขตอำนาจของกระทรวง ยังมีการบังคับใช้ในเขตอื่นๆ อีกด้วยตามนโยบาย โดยจะเป็นการแบ่งอำนาจการบริหารร่วมกับรัฐบาลของเขตนั้นๆ
สกอตแลนด์
ประเด็นที่รับผิดชอบร่วมกัน:โดยที่รัฐบาลสกอตแลนด์ จะมีอำนาจดูแลในนโยบายเศรษฐกิจโดยรวม
ไอร์แลนด์เหนือ
ประเด็นที่รับผิดชอบร่วมกัน:
โดยรับผิดชอบและประสานร่วมกันกับ:
เวลส์
หลังจากที่มีการแบ่งขอบเขตการรับผิดชอบ นโยบายทั้งหมดเกี่ยวกับเศรษฐกิจ ได้โอนไปให้ รัฐบาลเวลส์
แฟรงก์ แซปพา
แฟรงก์ วินเซนต์ แซปพา (; 21 ธันวาคม ค.ศ. 1940 – 4 ธันวาคม ค.ศ. 1993) เป็นนักดนตรี นักประพันธ์เพลง นักกิจกรรม และผู้สร้างภาพยนตร์ ชาวอเมริกัน ผลงานของเขามีเอกลักษณ์ในเรื่องความไม่เหมือนใคร การแสดงที่ไม่เตรียมมาก่อนอย่างมีอิสระ การทดลองเสียงดนตรี ความสามารถพิเศษด้านดนตรี และการเสียดสีวัฒนธรรมอเมริกัน ในอาชีพเขานานกว่า 30 ปี แซปพาประพันธ์เพลงแนวร็อก ป็อป แจ๊ซ แจ๊ซฟิวชัน ออร์เคสตรา และดนตรีรูปธรรม ("musique concrète") ผลิตผลงานมากกว่า 60 อัลบั้ม โดยออกกับวง เดอะมาเทอส์ออฟอินเวนชันและผลงานเดี่ยว แซปพายังกำกับภาพยนตร์ขนาดยาวและมิวสิกวิดีโอ และออกแบบปกอัลบั้ม เขาถือเป็นหนึ่งในบุคคลในการสร้างสรรค์นวัตกรรมและเป็นนักดนตรีที่มีรูปแบบของเพลงร็อกที่หลากหลายในยุคของเขา
เขาเรียนรู้การประพันธ์และการแสดงด้วยตัวเอง การได้รับอิทธิพลดนตรีที่หลากหลาย ทำให้เขาสร้างสรรค์ดนตรีที่ในบางครั้งยากต่อการจัดหมวดหมู่ ในช่วงวัยรุ่นเขาได้รับรสนิยมจากนักประพันธ์เพลงคลาสสิกยุคศตวรรษที่ 20 อย่าง เอดการ์ วาเรส, อีกอร์ สตราวินสกี, และ แอนทัน เวเบิร์น ร่วมกับแนวเพลงริทึมแอนด์บลูส์และดูวอป ในคริสต์ทศวรรษ 1950 เขาเริ่มแต่งเพลงคลาสสิกตอนเรียนไฮสกูล ในขณะเดียวกันเขาก็ยังเเล่นกลองกับวงแนวรึทึมแอนด์บลูส์ ต่อมาเปลี่ยนมาเล่นกีตาร์ไฟฟ้าแทน
พญาทะละ (เสนาบดี)
อัครมหาเสนาบดีพญาทะละ (, ; บางครั้งเรียก พญาทะละ , 1518 – 1573) รัฐบุรุษ,นายพลและนักปราชญ์ชาวพม่าในระหว่างรัชสมัย พระเจ้าบุเรงนอง แห่ง ราชวงศ์ตองอู เขาเป็นที่ปรึกษาและนายพลที่พระเจ้าบุเรงนองไว้วางพระราชหฤทัยมากที่สุดและเป็นกุญแจสำคัญในการขยายและปกป้องดินแดนของ อาณาจักรตองอู ระหว่างคริสต์ทศวรรษ 1550 กระทั่งถึงแก่อสัญกรรมใน ค.ศ. 1573 รวมถึงเป็นแม่กองบูรณะ เมืองหงสาวดี ขึ้นมาใหม่ระหว่าง ค.ศ. 1565 ถึง 1568 นอกจากนี้เขายังเป็นที่รู้จักจากการริเริ่มแปลพงศาวดารมอญเรื่อง ราชาธิราช จากภาษามอญเป็นภาษาพม่าเพื่อให้คนพม่าอ่านเข้าใจได้ง่ายขึ้น พญาทะละถึงแก่อสัญกรรมระหว่างถูกเนรเทศที่ กำแพงเพชร ภายหลังจากความพ่ายแพ้ในการพยายามพิชิต อาณาจักรล้านช้าง อีกครั้ง
ปฏิบัติการความทรหด
ปฏิบัติการความทรหด(Operation Fortitude)เป็นรหัสนามสำหรับการล่อหลอกลวงทางทหารในสงครามโลกครั้งที่สองที่ถูกจัดการโดยฝ่ายสัมพันธมิตร เป็นส่วนหนึ่งของยุทธศาสตร์การโดยรวม(รหัสนามว่า บอดีการ์ด) ในช่วงระหว่างการก่อตั้งขึ้นเพื่อยกพลขึ้นบกที่นอร์ม็องดีในปี ค.ศ. 1944 ความทรหดได้ถูกแบ่งออกเป็นสองแผนย่อย,จากทิศเหนือและทิศใต้ โดยมีวัตถุประสงค์เพื่อที่จะทำให้กองบัญชาการทหารระดับสูงเยอรมันเกิดความเข้าใจผิดในที่ตั้งตำแหน่งของการรุกราน
แผนความทรหดทั้งสองแผนได้มีส่วนร่วมในการสร้างฐานทัพทหารปลอม(ฐานทัพในเอดินบะระและตอนใต้ของอังกฤษ) ซึ่งๆได้ลวงว่าจะมีการรุกรานที่นอร์เวย์(แผนความทรหดเหนือ)และปาดกาแล(แผนความทรหดใต้) ปฏิบัติการได้มีจุดมุ่งหมายเพื่อหันเหความสนใจของฝ่ายอังษะจากนอร์ม็องดีและ หลังจากการรุกราน เมื่อวันที่ 6 มิถุนายน ค.ศ. 1944 เพื่อชะลอการเสริมกำลังโดยให้ความโน้มน้าวแสดงให้เห็นแก่เยอรมันว่า การยกพลขึ้นบกนั้นเป็นการโจมตีที่เบี่ยงเบนความสนใจได้อย่างหมดจด
พระเจ้าบาเยงทเว
พระเจ้าบาเยงทเว (, ; สวรรคต 1533) กษัตริย์องค์ที่ 2 แห่งอาณาจักรแปรครองสิริราชสมบัติระหว่าง ค.ศ. 1526 ถึง 1532 อาณาจักรเล็ก ๆ ของพระองค์สถาปนาขึ้นโดยพระราชบิดาของพระองค์ พระเจ้าตะโดเมงสอ ใน ค.ศ. 1482 ต่อมาถูกพิชิตโดย รัฐฉาน เมื่อ ค.ศ. 1532 และถูกจับเป็นตัวประกันไปยัง พม่าตอนบน กระทั่งถูกปล่อยตัวออกมาในภายหลังและเดินทางกลับมายัง เมืองแปร แต่ได้รับการปฏิเสธจากพระราชโอรสของพระองค์ พระเจ้านรปติ ที่ขึ้นสืบราชบัลลังก์ต่อมาทำให้พระองค์ต้องเดินทางเร่ร่อนพเนจรไปในป่ากระทั่งสวรรคตที่บริเวณชายแดนเมืองแปรเมื่อเดือนมิถุนายน ค.ศ. 1533
รอยัลรัมเบิล (2018)
รอยัลรัมเบิล (2018) () รายการเพย์-เพอร์-วิว มวยปล้ำอาชีพ WWE ซึ่งปีนี้จัดขึ้นเป็นปีที่31 ในวันที่ 28 มกราคม 2017 (29 มกราคม ตามเวลาประเทศไทย) ที่สนาม Wells Fargo Center เมืองPhiladelphia, Pennsylvania ซึ่งเป็นครั้งแรกในประวัติศาสตร์ที่มีแมตช์รอยัลรัมเบิลของผู้หญิง
(*) - Tye Dillinger เข้าร่วมเป็นลำดับที่ 10 แต่ถูกทำร้ายที่หลังฉากโดย Kevin Owens และ Sami Zayn, ส่งผลให้ Zayn แย่งสิทธิ์ไป
(**) - Heath Slater ใช้เวลาอยู่นอกเวทีก่อนที่จะเข้าสู่ Rumble อย่างเป็นทางการเนื่องจากถูกทำร้ายโดย Baron Corbin
(***) - แม้ WWE จะบอกว่าอยู่บนเวทีเป็นเวลา 20 วินาที, เวลาจริงถูกโต้แย้ง
แม่โขงคลับแชมเปียนชิพ 2017
แม่โขงคลับแชมเปียนชิพ 2017 เป็นฤดูกาลที่ 4 ของ แม่โขงคลับแชมเปียนชิพ มี 4 ทีมเข้าร่วมในฐานะทีมแชมป์ลีกภายในประเทศต่างๆ มาจาก กัมพูชา, ลาว, เวียดนาม และแชมป์โตโยต้าลีกคัพจากประเทศไทย การแข่งขันรายการนี้ได้รับการสนับสนุนโดย โตโยต้า
"รวมผลสองนัด ซันนาคั้ญฮหว่า ชนะ 9–5."
พรรษา เหมวิบูลย์
พรรษา เหมวิบูลย์ (ชื่อเล่น โย่ง; เกิดวันที่ 8 กรกฎาคม พ.ศ. 2533) เป็นนักฟุตบอลชาวไทย ปัจจุบันเล่นให้กับบุรีรัมย์ ยูไนเต็ด ในตำแหน่งกองหลัง
ในวันที่ 18 ตุลาคม 2559 บุรีรัมย์ ยูไนเต็ด บรรลุข้อตกลงในการคว้าตัวพรรษา เหมวิบูลย์ จากขอนแก่น ยูไนเต็ด ต่อมาในวันที่ 18 กุมภาพันธ์ 2560 พรรษาลงเล่นเกมลีกนัดแรกให้กับสโมสรในนัดที่บุรีรัมย์บุกไปชนะราชนาวี 2–1 และในวันที่ 12 พฤศจิกายน 2560 พรรษาทำประตูแรกในไทยลีกในนัดที่บุรีรัมย์บุกไปชนะแบงค็อก ยูไนเต็ดที่ทรูสเตเดียม 3–1
ในวันที่ 19 ธันวาคม 2560 บุรีรัมย์ ยูไนเต็ดได้ขยายสัญญาของพรรษา เหมวิบูลย์ ไปจนถึงปี 2564 ต่อมาในวันที่ 10 มีนาคม 2561 พรรษาทำประตูแรกของฤดูกาลในนัดที่บุรีรัมย์บุกไปเสมอแบงค็อก ยูไนเต็ด 2–2 ต่อมาในวันที่ 24 มิถุนายน พรรษาทำประตูที่ 2 ในลีกในนัดที่บุรีรัมย์บุกไปชนะพีที ประจวบที่สามอ่าวสเตเดียม 2–1 และในวันที่ 7 กรกฎาคม พรรษาทำประตูที่ 3 ในลีกในนัดที่บุรีรัมย์บุกไปชนะราชนาวี 4–0
! # !! วันที่ !! สถานที่ทำการแข่งขัน !! พบ !! ประตู !! ผลการแข่งขัน !! รายการ
องค์การบริหารส่วนตำบลภูเหล็ก
องค์การบริหารส่วนตำบลภูเหล็ก เป็นองค์กรปกครองส่วนท้องถิ่นแห่งหนึ่งในอำเภอบ้านไผ่ จังหวัดขอนแก่น สภาพพื้นที่เป็นที่ราบสูง ลาดเอียงลงไปทางทิศตะวันตก ทางตอนกลางมีลำห้วยไหลผ่าน 2 สาย คือ ลำห้วยภูเหล็ก และลำห้วยหนองหญ้าปล้อง
อาณาเขต
องค์การบริหารส่วนตำบลภูเหล็ก ตั้งอยู่ทางทิศตะวันออกเฉียงเหนือของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ประวัติ
ภูเหล็ก แต่ก่อนแต่เดิมนั้น เป็นหมู่บ้านเล็กๆ ในเขตตำบลในเมือง อำเภอบ้านไผ่ กระทั่งมีพลเมืองหนาแน่นขึ้นจึงแบ่งออกเป็นหมู่บ้านเพิ่มอีกหลายแห่ง เช่น บ้านภูเหล็กน้อย บ้านโนนสวรรค์ บ้านภูเงิน เป็นต้น ประกอบกับการเดินทางสัญจรไม่สะดวก และการให้บริการประชาชนยากลำบากเกี่ยวกับทะเบียนราษฎร เมื่อปี พ.ศ. 2517 ทางรชการจึงได้แบ่งท้องที่ของตำบลในเมืองออกมาจัดตั้งเป็นตำบลใหม่ ชื่อว่า ตำบลภูเหล็ก และเมื่อวันที่  2  มีนาคม 2538 ได้รับประกาศจัดตั้งเป็น สภาตำบลภูเหล็ก จนกระทั่งเมื่อวันที่ 16 ธันวาคม พ.ศ. 2539 ได้มีประกาศกระทรวงมหาดไทย ให้จัดตั้งขึ้นเป็น องค์การบริหารส่วนตำบลภูเหล็ก จนถึงปัจจุบัน
การตั้งถิ่นฐานของบ้านภูเหล็ก เมื่อปี พ.ศ. 2434 มีผู้คนอพยพมาจากจังหวัดมหาสารคาม 3 กลุ่มใหญ่ ซึ่งได้แก่ กลุ่มของนายภูมี แก้วหย่อง จากอำเภอโกสุมพิสัย กลุ่มที่สองของนายกระดูก สายทอง จากอำเภอบรบือ และอีกกลุ่มหนึ่งของ นายอ้วน นามบุดดี จากบ้านบ่อใหญ่ อำเภอบรบือ เมื่ออพยพมาแล้วได้พิจารณาเห็นลักษณะพื้นที่ของสันเขาสองลูก ตั้งอยู่ใกล้พื้นที่ที่อุดมสมบูรณ์ด้วยป่าไม้ และสัตว์นานาชนิดคิดว่าน่าจะตั้งหลักแหล่งได้ เพราะไม่ไกลจากแหล่งน้ำมากนัก จึงได้พากันปลูกบ้านสร้างเรือน และตั้งชุมชนจากสิ่งแวดล้อมว่า "บ้านภูเหล็ก" ทั้งนี้ได้อาศัยการสังเกตว่ามีสันเขาที่ตั้งอยู่ทางทิศตะวันตกเฉียงเหนือ ชื่อภูหนองแซง อยู่ทางทิศตะวันอกเฉียงใต้ ชื่อ ภูหนองผือ ลักษณะหินของภูเขาทั้งสองลูก ดูคล้ายขี้เหล็กที่ถูกถลุงแล้ว แต่ไม่เคยพิสูจน์ยืนยันอายุ และความเป็นมาของลักษณะดังกล่าว อย่างไรก็ตามในพื้นที่นั้น มักจะขุดค้นพบหม้อและไหหินเผาอยู่เป็นประจำซึ่งแสดงถึงความที่เคยเป็นแหล่งที่อยู่อาศัยของคนในยุคอดีตล่วงมาแล้วหลายร้อยปี
องค์การบริหารส่วนตำบลภูเหล็ก ครอบคลุมพื้นที่ตำบลภูเหล็กทั้งตำบล จำนวน 8 หมู่บ้าน ดังนี้
องค์การบริหารส่วนตำบลป่าปอ
องค์การบริหารส่วนตำบลป่าปอ เป็นองค์กรปกครองส่วนท้องถิ่นแห่งหนึ่งในอำเภอบ้านไผ่ จังหวัดขอนแก่น
อาณาเขต
องค์การบริหารส่วนตำบลป่าปอ ตั้งอยู่ทางทิศตะวันออกเฉียงใต้ของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ประวัติ
ป่าปอ แต่เดิมแต่ก่อนนั้นเป็นหมู่บ้านเล็กๆ ในเขตปกครองของตำบลบ้านหัน ต่อมาเมื่อวันที่ 2 กรกฎาคม พ.ศ. 2522 ทางราชการได้แบ่งท้องที่ตำบลบ้านหัน ออกมจัดตั้งเป็นตำบลใหม่ ชื่อว่า ตำบลป่าปอ โดยมีประกาศให้จัดตั้งเป็น สภาตำบลป่าปอ ปกครองในพื้นที่ตำบลป่าปอทั้งตำบล จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศเปลี่ยนแปลงฐานะ สภาตำบลป่าปอ เป็น องค์การบริหารส่วนตำบลป่าปอ จนถึงปัจจุบันนี้
องค์การบริหารส่วนตำบลป่าปอ ครอบคลุมพื้นที่ตำบลป่าปอทั้งตำบล จำนวน 11 หมู่บ้าน ดังนี้
องค์การบริหารส่วนตำบลป่าปอ มีประชากรส่วนใหญ่นับถือศาสนาพุทธ มีวัด 7 แห่ง/สำนักสงฆ์ 1แห่ง ได้แก่
องค์การบริหารส่วนตำบลหนองน้ำใส (จังหวัดขอนแก่น)
"ระวังสับสนชื่อคล้ายกัน องค์การบริหารส่วนตำบลหนองน้ำใส"
องค์การบริหารส่วนตำบลหนองน้ำใส เป็นองค์กรปกครองส่วนท้องถิ่นแห่งหนึ่งในอำเภอบ้านไผ่ จังหวัดขอนแก่น มีลักษณะเป็นชุมชนชนบทกึ่งเมือง การคมนาคมภายในตำบลมีความสะดวก พื้นที่เป็นที่ดอนน้ำไม่ท่วม การเพาะปลูกโดยมากจะเป็นข้าว อ้อย มันเทศ มันสำปะหลัง
อาณาเขต
องค์การบริหารส่วนตำบลหนองน้ำใส ตั้งอยู่ทางทิศใต้ของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ประวัติ
หนองน้ำใส แต่เดิมแต่ก่อนนั้นเป็นเพียงหมุ่บ้านเล็กๆในเขตปกครองตำบลแคนเหนือ เมื่อวันที่ 28 สิงหาคม พ.ศ. 2527 ทางราชการได้แบ่งท้องที่ตำบลแคนเหนือออกเพื่อจัดตั้งตำบลใหม่ ชื่อว่า ตำบลหนองน้ำใส โดยมีฐานะเป็น สภาตำบลหนองน้ำใส ปกครองในพื้นที่ตำบลหนองน้ำใสทั้งตำบล ต่อมาเมื่อวันที่ 3 สิงหาคม พ.ศ. 2548 กระทรวงมหาดไทยได้ยกฐานะจากเทศบาลตำบลบ้านไผ่ เป็นเทศบาลเมืองบ้านไผ่ โดยอาศัยอำนาจตามความในมาตรา 13 แห่งพระราชบัญญัติเทศบาล พ.ศ. 2496 ซึ่งแก้ไขเพิ่มเติมโดยพระราชบัญญัติเทศบาล (ฉบับที่ 12) พ.ศ. 2546 และได้ขยายพื้นที่รับผิดชอบภายในเขตเทศบาลเพิ่มขึ้น ซึ่งมีผลให้รวมเอาพื้นที่ตำบลหนองน้ำใสบางส่วนเข้าด้วย จำนวน 1.20 ตารางกิโลเมตร
จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศเปลี่ยนแปลงฐานะ สภาตำบลหนงอน้ำใส เป็น องค์การบริหารส่วนตำบลหนองน้ำใส จนถึงปัจจุบันนี้
องค์การบริหารส่วนตำบลหนองน้ำใส ครอบคลุมพื้นที่บางส่วนของตำบลหนองน้ำใส (นอกเขตเทศบาลเมืองบ้านไผ่) จำนวน 12 หมู่บ้าน ดังนี้
องค์การบริหารส่วนตำบลหินตั้ง (จังหวัดขอนแก่น)
"ระวังสับสนชื่อคล้ายกัน องค์การบริหารส่วนตำบลหินตั้ง"
องค์การบริหารส่วนตำบลหินตั้ง เป็นองค์กรปกครองส่วนท้องถิ่นแห่งหนึ่งในอำเภอบ้านไผ่ จังหวัดขอนแก่น สภาพพื้นที่เป็นที่ลุ่มเป็นแอ่งน้ำ ดินเป็นดินร่วน ตั้งอยู่ทางทิศตะวันออกของอำเภอบ้านไผ่
อาณาเขต
องค์การบริหารส่วนตำบลหินตั้ง ตั้งอยู่ทางทิศตะวันออกของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ประวัติ
หินตั้ง แต่เดิมแต่ก่อนนั้นเป็นเพียงหมุ่บ้านเล็กๆในเขตปกครองตำบลบ้านลาน เมื่อวันที่ 19 มีนาคม พ.ศ. 2524 ทางราชการได้แบ่งท้องที่ตำบลบ้านลานออกมาเพื่อจัดตั้งตำบลใหม่ ชื่อว่า ตำบลหินตั้ง เนื่องจากพื้นที่บริเวณตำบลบ้านลานกว้างขวางมาก มีความลำบากในการบริหารการปกครอง เหตุที่เลือกบ้านหินตั้งเป็นที่ตั้งและชื่อของตำบล เพราะเป็นหมู่บ้านขนาดใหญ่ตั้งอยู่จุดกึ่งกลาง
ต่อมาวันที่ 2 มีนาคม 2538 ตำบลหินตั้ง ได้ยกฐานะเป็น สภาตำบลหินตั้ง มีสภาพเป็นนิติบุคคล จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศเปลี่ยนแปลงฐานะ สภาตำบลหินตั้ง เป็น องค์การบริหารส่วนตำบลหินตั้ง จนถึงปัจจุบันนี้
องค์การบริหารส่วนตำบลหินตั้ง ครอบคลุมพื้นที่ตำบลหินตั้งทั้งตำบล จำนวน 12 หมู่บ้าน ดังนี้
บรัสเซลแอร์ไลน์
บรัสเซลแอร์ไลน์ () เป็นสายการบินแห่งชาติของเบลเยี่ยมซึ่งมีฐานปฏิบัติการอยู่ที่ท่าอากาศยานนานาชาติบรัสเซล ในปัจจุบันให้บริการกว่า 90 เส้นทางทั่วยุโรป ทวีปอเมริกาเหนือ ทวีปแอฟริกา และทวีปเอเชีย และยังรับบริการเหมาลำ ซ่อมบำรุงอากาศยาน และรับฝึกอบรมลูกเรืออีกด้วย โดยปัจจุบันเป็นสมาชิกของสตาร์อัลไลแอนซ์และสมาคมขนส่งทางอากาศระหว่างประเทศ รหัสสายการบิน "SN" นั้นได้ถูกสืบทอดมาจากซาเบนา และเอสเอ็นบรัสเซลแอร์ไลน์ ในปีค.ศ. 2009 ลุฟต์ฮันซากรุ๊ปได้เข้ามาเป็นเจ้าของกว่า 45% ของบริษัท และต่อมาเมื่อ 29 กันยายน ค.ศ. 2016 ได้ประกาศว่าจะทำการเข้าซื้อหุ้นทั้งหมดของบรัสเซลแอร์ไลน์ด้วยมูลค่ากว่า 2.6 ล้านยูโร โดยการถ่ายโอนนั้นได้รับการรับรองเมื่อเดือนมกราคม ค.ศ. 2017
บรัสเซลแอร์ไลน์ถือกำเนิดขึ้นจากการควบรวมกิจการระหว่างเอสเอ็นบรัสเซลแอร์ไลน์ (SNBA) กับเวอร์จินเอ็กซ์เพรส ภายหลังจากการล้มละลายของซาเบนาซึ่งเป็นสายการบินแห่งชาติของเบลเยียมในขณะนั้น โดยได้ตั้งชื่อเป็น บรัสเซลแอร์ไลน์ โดยมีการจัดแถลงข่าวอย่างเป็นทางการในวันที่ 7 พฤศจิกายน ค.ศ. 2006 ณ ท่าอากาศยานนานาชาติบรัสเซล และได้เริ่มทำการบินเมื่อวันที่ 25 มีนาคม ค.ศ. 2007
ต่อมาเมื่อ 15 กันยายน ค.ศ. 2008 ได้มีการประกาศว่าลุฟต์ฮันซาจะเข้ามาเป็นเจ้าของเป็นสัดส่วนถึง 45% โดยมีทางเลือกที่จะซื้อส่วนที่เหลือทั้งหมดอีก 55% ในปีค.ศ. 2011 ซึ่งเงื่อนไขหนึ่งของการเข้าซื้อครั้งนี้รวมถึงการให้สายการบินเป็นสมาชิกของสตาร์อัลไลแอนซ์ โดยตั้งแต่ 26 ตุลาคม ค.ศ. 2008 รหัสเรียกขององค์การการบินพลเรือนระหว่างประเทศได้เปลี่ยนจาก "DAT" เป็น "BEL" 
บรัสเซลแอร์ไลน์ในปัจจุบันประกอบด้วยอากาศยานต่างๆ ดังนี้
ฝูงบินของบรัสเซลแอร์ไลน์
แคชเมียร์ (ดีเจ)
ไนเลส โฮลโลเวล-เดียร์ () หรือที่รู้จักกันดีในนาทของ Kshmr (ออกเสียง "Kashmir"; เขียนเฉพาะตัว KSHМR หรือบางครั้งเขียน KSHMЯ) เป็นดีเจชาวอเมริกัน,โปรดิวเซอร์ และนักดนตรีจากเมืองเบิร์กลีย์ ,รัฐแคลิฟอร์เนีย เขาติดอันดับที่ 23 ของนิตยสาร DJ Mag's 2015 Top 100 DJs และได้รับรางวัล "The Highest New Entry"
บ้านสราญแลนด์
บ้านสราญแลนด์ เป็นละครโทรทัศน์ประเภทซิตคอม (Situation Comedy) สร้างโดย เดอะ วัน เอ็นเตอร์ไพรส์ เป็นเรื่องราวความอลวนของ 4 ครอบครัวพร้อมก๊วนเพื่อนบ้านตัวจี๊ดที่อาศัยอยู่ในหมู่บ้านที่ชื่อว่า "บ้านสราญแลนด์" ออกอากาศทุกวันจันทร์-พฤหัสบดี หลัง ยุทธจักรนักร้อง ทางช่องวัน เวลา 19.00 - 19.55 น. เริ่มออกอากาศตอนแรกในวันจันทร์ที่ 8 มกราคม พ.ศ. 2561
ศึกรักข้ามรั้ว
สุภาพบุรุษสุดซอย
ชะนีหนีคาน
รักล้น ๆ คนเต็มบ้านดูเพิ่มเติมที่: รายชื่อตอนในบ้านสราญแลนด์
โอะดะ โนะบุฮิเดะ
โอะดะ โนะบุฮิเดะ ( , 1510 – 8 เมษายน 1551) ขุนศึกและเจ้า แคว้นโอะวะริ ระหว่าง ยุคเซ็งโงะกุ เป็นบิดาของ โอะดะ โนะบุนะงะ
โอะดะ โนะบุยูกิ
โอะดะ โนะบุยูกิ ( , 1536 – 22 พฤศจิกายน 1557) หรือที่รู้จักกันในชื่อ โอะดะ โนะบุคะสึ () บุตรชายของ โอะดะ โนะบุฮิเดะ เจ้าแคว้นโอะวะริและเป็นน้องชายของ โอะดะ โนะบุนะงะ
ต่อมาโนะบุยูกิได้ร่วมมือกับซะมุไรอีก 2 คนคือ ฮะยะชิ ฮิเดะซะดะ () และ ชิบะตะ คะสึอิเอะ () ในการล้มล้างการปกครองของโนะบุนะงะผู้เป็นพี่ชายแต่ไม่สำเร็จโนะบุยูกิจึงถูกประหารเมื่อวันที่ 22 พฤศจิกายน ค.ศ. 1557
การฆ่าตัวตายเลียนแบบ
การฆ่าตัวตายเลียนแบบ (copycat suicide) คือการที่คนคนหนึ่งฆ่าตัวตายหรือพยายามฆ่าตัวตาย เลียนแบบเหตุการณ์การฆ่าตัวตาย หรือภาพจำลองเหตุการณ์การฆ่าตัวตาย ของคนอื่นที่เป็นคนรู้จัก หรือคนในสื่อ เช่นข่าวโทรทัศน์ เป็นต้น
ปรากฎการณ์ที่มีการเพิ่มขึ้นอย่างมากของจำนวนการฆ่าตัวตาย ซึ่งเกิดตามหลังการฆ่าตัวตายที่เป็นข่าวในวงกว้าง มักถูกเรียกว่า ปรากฎการณ์แวเธ่อร์ (Werther effect) ซึ่งตั้งตามนิยายของเกอเธ่เรื่อง "แวเธ่อร์ระทม"
ในคนที่มีความเสี่ยงและไม่มีปัจจัยป้องกัน ข่าวสารเรื่องการฆ่าตัวตายอาจเป็นตัวกระตุ้นให้คนคนนั้นฆ่าตัวตายได้ อาจเรียกว่า การฆ่าตัวตายแพร่ระบาด (suicide contagion) ซึ่งอาจพบ "แพร่ระบาด" ได้ในระดับโรงเรียน ชุมชน หรือหากเป็นบุคคลมีชื่อเสียง ก็อาจแพร่ระบาดในระดับประเทศ หรือนานาชาติได้ เรียกว่า การฆ่าตัวตายเป็นกลุ่มก้อน (suicide cluster) ซึ่งเกิดจากการแพร่ไปของข่าวการฆ่าตัวตายหรือพฤติกรรมที่เกี่ยวข้องกับการฆ่าตัวตายออกไปในชุมชน กลุ่มก้อนแบบเป็นจุด (point cluster) คือกลุ่มของการฆ่าตัวตายที่เกิดขึ้นในสถานที่เดียวและเวลาเดียว สัมพันธ์กับการทราบข่าวโดยตรงในสังคมจากบุคคลใกล้ชิด ส่วนกลุ่มก้อนแบบใหญ่ (mass cluster) คือกลุ่มก้อนของการฆ่าตัวตายที่เกิดขึ้นในเวลาเดียวกันแต่ต่างสถานที่ สัมพันธ์กับการออกสื่อของข่าวการฆ่าตัวตายของคนมีชื่อเสียง ผ่านสื่อมวลชน
เพื่อเป็นการป้องกันการฆ่าตัวตายประเภทนี้ บางประเทศจึงถือเป็นธรรมเนียมที่จะไม่นิยมรายงานข่าวการฆ่าตัวตาย ยกเว้นเฉพาะกรณีพิเศษบางกรณี
เมงเยสีหตูที่ 2 แห่งตองอู
เมงเยสีหตูที่ 2 แห่งตองอู (, ; ประมาณ 6 สิงหาคม 1550 – 11 สิงหาคม 1609) เป็นพระเจ้าตองอูในฐานะประเทศราชของหงสาวดีในรัชสมัยพระเจ้านันทบุเรงพระญาติของพระองค์ ระหว่าง ค.ศ. 1584 ถึง 1597 แล้วประกาศเอกราชระหว่าง ค.ศ. 1597 ถึง 1609 อาณาจักรเล็ก ๆ ของพระองค์เป็นหนึ่งในจำนวนหลายรัฐที่แยกตัวหลังจากการล่มสลายของอาณาจักรตองอู
ภายหลังจากการแยกตัว พระองค์ได้เป็นพันธมิตรกับพระเจ้ากรุงยะไข่ และเมื่อเข้ายึดหงสาวดีเมืองหลวงของอาณาจักรตองอูในเดือนธันวาคม ค.ศ. 1599 พันธมิตรทั้งสองได้เข้าปล้นกรุงหงสาวดีและเผาเมืองทิ้งก่อนที่ไฟจะมอดดับในอีก 2 เดือนถัดมา พร้อมกันนี้ยังได้ตอบโต้การรุกรานของอาณาจักรอยุธยาแห่งสยาม
เมงเยสีหตูที่ 2 สวรรคตเมื่อวันที่ 11 สิงหาคม ค.ศ. 1609 หรือ 5 วันหลังจากวันคล้ายวันพระราชสมภพขณะมีพระชนมายุครบ 59 พรรษาและก่อนที่อังวะจะมารุกรานตองอูในปีถัดมา
พระนางสิริมหาธัมมราชาธิบดีเทวี
พระนางสิริมหาธัมมราชาธิบดีเทวี (, ; พระอัครมเหสีใน พระเจ้านยองยาน แห่ง ราชวงศ์ตองอู พระองค์อภิเษกกับพระเชษฐาต่างพระมารดา นยองยาน เพราะพระองค์เป็นพระราชธิดาของ พระเจ้าบุเรงนอง เช่นเดียวกับพระเจ้านยองยานเมื่อวันที่ 25 กุมภาพันธ์ ค.ศ. 1577 นอกจากนี้พระองค์ยังเป็นพระราชมารดาของกษัตริย์แห่งราชวงศ์ตองอูถึง 2 พระองค์คือ พระเจ้าอโนเพตลุน และ พระเจ้าทาลุน
หลี่มี่ (ราชวงศ์สุย)
หลี่มี่ ( , พ.ศ. 1125 – พ.ศ. 1162) ชื่อรอง เสฺวียนสุ่ย () ผู้นำกบฏซึ่งเคลื่อนตัวเพื่อล้มล้างการปกครองของ ราชวงศ์สุย เขาเป็นที่ปรึกษาให้กับนายพลของราชวงศ์สุย หยางเสฺวียนกัง ในการกบฏต่อ จักรพรรดิสุยหยาง เมื่อ พ.ศ. 1156 แต่ล้มเหลวหลี่มี่จึงตัดสินใจกบฏต่อจักรพรรดิสุยหยางด้วยตนเองใน พ.ศ. 1150 และได้เข้ายึดครองเมืองหลวงทางตะวันออกของราชวงศ์สุยอย่าง ลกเอี๋ยง หรือ ลั่วหยาง พร้อมกับตั้งตนเป็น เว่ยอ๋อง เช่นเดียวกับผู้นำกบฏคนอื่น ๆ อาทิ หลี่หยวน ที่สถาปนาตนเป็นปฐมจักรพรรดิแห่ง ราชวงศ์ถัง พระนามว่า จักรพรรดิถังเกาจู่ พร้อมกับตั้ง ฉางอัน เป็นเมืองหลวง
ต่อมาในเดือนตุลาคม ค.ศ. 618 เว่ยอ๋องหลี่มี่ถูกกองทัพของราชวงศ์สุยที่นำโดย หวังซื่อชง เข้าโจมตีจนแตกพ่ายต้องหนีเข้าไปยังชายแดนของราชวงศ์ถังและยอมแพ้ต่อต้าถังแต่หลี่มี่ก็กบฏต่อต้าถังและพยายามฟื้นฟูกองทัพของเขาขึ้นมาอีกครั้งแต่ในที่สุดก็ถูกนายพลของราชวงศ์ถัง เฉิงหยันจื้อ จับได้และประหารชีวิตในที่สุด
โทโมกะ คูโรตานิ
โทโมกะ คูโรตานิ (; เกิด 11 ธันวาคม ค.ศ. 1975 ที่ซาไก จังหวัดโอซากะ ประเทศญี่ปุ่น) เป็นนักแสดงหญิงชาวญี่ปุ่น
ไข้จากระดับเม็ดเลือดขาวต่ำ
ภาวะไข้จากระดับเม็ดเลือดขาวต่ำ () คือการที่ผู้ป่วยมีไข้ร่วมมีเม็ดเลือดขาวชนิดนิวโตรฟิลในระดับต่ำกว่าปกติ บางครั้งเรียกว่า ภาวะติดเชื้อในกระแสเลือดร่วมกับมีเม็ดเลือดขาวต่ำ (neutropenic sepsis) ซึ่งมักหมายถึงผู้ป่วยที่มีอาการโดยรวมไม่ดี ผู้ป่วยไข้จากระดับเม็ดเลือดขาวต่ำเหล่านี้ ประมาณ 50% จะสามารถตรวจพบได้ว่ามีการติดเชื้อ และ 20% จะพบว่าตรวจพบแบคทีเรียในกระแสเลือดร่วมด้วย
จ้ำเลือดฮีน็อช–เชินไลน์
จ้ำเลือดฮีน็อช-เชินไลน์ () หรือ โรคหลอดเลือดอักเสบจากไอจีเอ () จ้ำเลือดอะนาฟิแล็กตอยด์ () จ้ำเลือดรูมาติกา () เป็นโรคของผิวหนัง เยื่อเมือก และอวัยวะภายใน ซึ่งมักพบในเด็ก ทำให้เกิดรอยจ้ำเลือดนูนคลำได้ มักพบมีอาการปวดข้อและปวดท้องร่วมด้วย บางรายอาจมีอาการทางไตร่วมด้วยทำให้เกิดไตอักเสบและมีโปรตีนและเลือดปนมากับปัสสาวะแต่มักไม่ปรากฎชัดเจน ผู้ป่วยจำนวนหนึ่งอาจมีอาการทางไตที่รุนแรงและกลายเป็นโรคไตเรื้อรังได้ โรคนี้มักเกิดตามหลังการติดเชื้อ เช่น การติดเชื้อที่คอหอย เป็นต้น
HSP เป็นโรคในกลุ่มของโรคหลอดเลือดอักเสบทั่วร่าง มีลักษณะเฉพาะคือเกิดมีสารภูมิคุ้มกันเชิงซ้อน ซึ่งมีองค์ประกอบหนึ่งเป็นอิมมูโนกลอบูลินเอ (IgA) ไปจับในตำแหน่งต่างๆ ของร่างกาย ส่วนสาเหตุที่ทำให้เกิดกระบวนการนี้ยังไม่เป็นที่ทราบแน่ชัด ในเด็กมักพบว่าเป็นอยู่หลายสัปดาห์ และจะหายได้เองโดยไม่ต้องใช้การรักษาจำเพาะ (ใช้เฉพาะการรักษาบรรเทาอาการ) หนึ่งในสามจะกลับเป็นซ้ำ และหนึ่งในร้อยจะทำให้เกิดโรคไตเรื้อรัง ส่วนในผู้ใหญ่จะมีพยากรณ์โรคที่ต่างไปจากเด็ก โดยอาการทางผิวหนังจะเป็นอยู่กว่า 2 ปีโดยเฉลี่ย และมักกลับเป็นๆ หายๆ ได้หลายปี ไม่ได้หายเองอย่างในเด็ก และมักพบภาวะแทรกซ้อนบ่อยกว่า
เหงียน กาว กี่
เหงียน กาว กี่ (; เกิด 8 กันยายน ค.ศ. 1930 – 23 กรกฎาคม ค.ศ. 2011) ทำหน้าที่เป็นผู้บัญชาการทหารอากาศสาธารณรัฐเวียดนาม ในช่วงคริสตทศวรรษที่ 1960 ก่อนที่จะเป็นผู้นำเวียดนามใต้ จากเผด็จการทหาร ตั้งแต่ปี ค.ศ. 1965 ถึง ค.ศ. 1967 แล้วก็เกษียณอายุการเมืองในปี ค.ศ. 1971 เหงียน กาว กี่ เคยเป็นรองประธานาธิบดีของ
เหงียน กาว กี่ เกิดเมืองฮานอย ประเทศเวียดนาม เคยเข้าร่วมกองทัพเวียดนามแห่งชาติ ของฝรั่งเศส-รัฐเวียดนาม และเริ่มจากการเป็นทหารราบ ก่อนที่ฝรั่งเศสจะส่งเขาฝึกฝนเป็นนักบิน ภายหลังที่ฝรั่งเศสถอนตัวออกจากประเทศเวียดนามและชาติอื่นๆ เหงียน กาว กี่ ก็ได้เลื่อนตำแหน่งเป็นทหารอากาศแห่งสาธารณรัฐเวียดนาม และกลายเป็นผู้นำจากการมีส่วนร่วมในการรัฐประหารยึดอำนาจโง ดิ่ญ เสี่ยม ในเดือนพฤศจิกายน ค.ศ. 1963
พระนางขิ่นเมียะ
พระนางขิ่นเมี๊ยะ (, ) พระมเหสีของ พระเจ้าตะเบ็งชะเวตี้ แห่ง ราชวงศ์ตองอู พระราชบิดาของพระนาง ชินนิต่า เป็น 1 ใน 7 ขุนนางที่ได้รับการอวยยศจากพระเจ้าตะเบ็งชะเวตี้ให้เป็นเจ้าเมือง แปร ใน ค.ศ. 1530 พระนางและพระสหายคือ ขิ่นโปนซอ ได้เป็นพระมเหสีในพระเจ้าตะเบ็งชะเวตี้
สวีดิชเฮาส์มาเฟีย
สวีดิชเฮาส์มาเฟีย () เป็นกลุ่มนักดนตรีเฮาส์ ชาวสวีเดน ประกอบด้วย Axwell, Steve Angello และSebastian Ingrosso โดยเริ่มก่อตั้งครั้งแรกในปี ค.ศ. 2008 ต่อมาถูกจัดอันดับที่ 11 ในชาร์ต DJ Magazine Top 100 DJ Poll 2011 and have been called "the faces of mainstream progressive house music." และถูกเรียกว่า "หน้าตาหลักของดนตรีโพรเกรสซิฟเฮาส์" ใน DJ Magazine Top 100 Poll 2012 ได้จัดอันดับพวกเขาอยู่ในอันดับที่ 12 เมื่อวันที่ 24 มิถุนายน 2012 ได้ประกาศผ่านทางเว็บไซต์ของตนว่าจะแยกวงกันหลังจากทัวร์ "One Last Tour" ซึ่งสิ้นสุดลงในงาน Ultra Miami 2013 ในวันที่ 24 มีนาคม 2013
อาร์มิน ฟาน บูเรน
อาร์มิน ฟาน บูเรน () เป็นดีเจ ,โปรดิวเซอร์ และรีมิกซ์เกอร์ชาวดัชซ์ จากจังหวัดเซาท์ฮอลแลนด์
ฟาน บูเรน ได้รับรางวัลหลายรางวัล เขาถูกจัดอันดับที่ 1 ของนิตยสาร DJ Mag ถึง 5 สมัย สี่ปีติดต่อกัน เขาถูกจัดอันดับที่ 4 ในชาร์ตDJ Magazine's Top 100 DJs ในปี 2015 และ 2016, และอันดับที่ 3 ในปี 2017 ในปี 2014 เขาได้รับการเสนอชื่อชิงรางวัล Grammy Award สาขา Best Dance Recording ในซิงเกิลของเขา "This Is What It Feels Like" ซึ่งร่วมกับ Trevor Guthrie ซึ่งทำให้เขาเป็นศิลปินคนที่สี่ที่ได้รับการเสนอชื่อชิงรางวัลแกรมมี่อวอร์ด
ตุนกู อิสกันดาร์ อับดุล จาลิล อาบู บาการ์ อิบราฮิม
ตุนกู อิสกันดาร์ อับดุล จาลิล อาบู บาการ์ อิบราฮิม (เกิด 14 ตุลาคม ค.ศ. 2017 ที่โรงพยาบาลสุลตานะห์ อะมินาห์) เป็นลูกชายคนแรกและลูกคนที่สองของ ตุนกู มะห์โกตา (มกุฎราชกุมาร) แห่งรัฐยะโฮร์
การระดมชนหนักครั้งหลัง
การระดมชนหนักครั้งหลัง () หรือวินาศภัยดวงจันทร์ () เป็นเหตุการณ์ซึ่งคาดว่าเกิดเมื่อประมาณ 4.1 ถึง 3.8 พันล้านปีก่อน ตรงกับบรมยุคเฮเดียนและมหายุคอีโออาร์เคียนบนโลก มีทฤษฎีว่าในช่วงนี้ดาวเคราะห์น้อยจำนวนมากผิดปกติพุ่งชนดาวเคราะห์คล้ายโลกยุคต้นในระบบสุริยะชั้นใน ได้แก่ ดาวพุธ ดาวศุกร์ โลกและดาวอังคาร
การระดมชนหนักครั้งหลักเกิดหลังโลกและดาวเคราะห์หินอื่นก่อรูปขึ้นและรวบรวม (accrete) มวลส่วนใหญ่ของดาวนั้น ๆ แล้ว แต่ยังถือเป็นช่วงต้นในประวัติศาสตร์ของโลก
หลักฐานของการระดมชนหนักครั้งหลังมาจากตัวอย่างดวงจันทร์ที่นักบินอวกาศโครงการอะพอลโลนำกลับมาด้วย การหาอายุด้วยไอโซโทปของหินดวงจันทร์บ่งว่า เศษหลอมละลายจากการพุ่งชน (impact melt) ส่วนใหญ่เกิดในช่วงระยะเวลาสั้น ๆ มีหลายสมมติฐานพยายามอธิบายการเพิ่มขึ้นเฉียบพลันของสิ่งพุ่งชน (ทั้งดาวเคราะห์น้อยและดาวหาง) ในระบบสุริยะชั้นใน แต่ยังไม่มีมติ แบบจำลองไนซ์ ซึ่งได้รับความนิยมในหมู่นักวิทยาศาสตร์ดาวเคราะห์ ตั้งสมมติฐานว่าดาวเคราะห์ยักษ์กำลังมีการย้ายวงโคจร และระหว่างนั้นเองก็ทำให้วัตถุในแถบดาวเคราะห์น้อย และ/หรือ แถบไคเปอร์กระจัดกระจายเป็นวงโคจรเยื้องศูนย์กลาง และเข้าสู่วิถีของดาวเคราะห์คล้ายโลก นักวิจัยบางส่วนแย้งว่าข้อมูลตัวอย่างดวงจันทร์ไม่จำเป็นว่าเหตุการณ์พุ่งชนจะต้องเกิดในช่วง 3.9 พันล้านปีก่อน และการกระจุกของเศษหลอมละลายจากการพุ่งชนที่มีอายุใกล้เคียงช่วงนี้เป็นผลจากการสุ่มตัวอย่างวัสดุที่เก็บมาจากแอ่งพุ่งชนขนาดใหญ่แห่งเดียว พวกเขายังสังเกตว่าอัตราการเกิดแอ่งพุ่งชนอาจแตกต่างกันได้มากระหว่างระบบสุริยะชั้นนอกและใน
อิกซ์ตรีโมไฟล์
อิกซ์ตรีโมไฟล์ () มาจากภาษาละติน "extremus" หมายถึง "สุดขั้ว" และภาษากรีก philiā (φιλία) หมายถึง "รัก" เป็นสิ่งมีชีวิตที่เติบโตได้ดีในภาวะสุดขั้วทางกายภาพหรือธรณีเคมีซึ่งเป็นโทษต่อสิ่งมีชีวิตส่วนใหญ่บนโลก ในทางตรงข้าม สิ่งมีชีวิตที่อาศัยอยู่ในสิ่งแวดล้อมที่สบายกว่าอาจเรียก เมโซไฟล์ (mesophile) หรือนิวโทรไฟล์ (neutrophile)
ในคริสต์ทศวรรษ 1980 ถึง 1990 นักชีววิทยาพบว่าจุลินทรีย์มีความยืดหยุ่นมากในการดำรงชีพอยู่ในสิ่งแวดล้อมสุดขั้ว ตัวอย่างเช่น สิ่งแวดล้อมที่เป็นกรดหรือร้อนเป็นพิเศษ ซึ่งสิ่งมีชีวิตซับซ้อนไม่สามารถอยู่ได้เลย นักวิทยาศาสตร์บางส่วนถึงกับสรุปว่า สิ่งมีชีวิตอาจเริ่มต้นบนโลกในปล่องไฮโดรเทอร์มัลใต้ผิวมหาสมุทร Steinn Sigurdsson นักฟิสิกส์ดาราศาสตร์ กล่าวว่า "พบสปอร์แบคทีเรียมีชีวิตที่มีอายุ 40 ล้านปี และเราทราบว่าพวกมันทนทานต่อกัมมันตรังสี" วันที่ 6 กุมภาพันธ์ 2556 นักวิทยาศาสตร์รายงานว่า พบแบคทีเรียอาศัยอยู่ในที่เย็นและมืดในทะเลสาบที่ฝังอยู่ใต้น้ำแข็งในทวีปแอนตาร์กติกาลึกครึ่งไมล์ วันที่ 17 มีนาคม 2556 นักวิจัยรายงานข้อมูลที่เสนอว่ารูปแบบชีวิตจุลินทรีย์เติบโตในร่องลึกมาเรียนา ซึ่งเป็นสถานที่ลึกที่สุดในมหาสมุทรของโลก
มิสแกรนด์ซาราวะก์
มิสแกรนด์ซาราวะก์ () เป็นการประกวดนางงามระดับรัฐของรัฐซาราวะก์, ประเทศมาเลเซีย เพื่อคัดเลือกตัวแทนเข้าร่วมการประกวดมิสแกรนด์มาเลเซีย เริ่มจัดประกวดเพื่อคัดเลือกผู้ดำรงตำแหน่งเป็นครั้งแรกในปี ค.ศ. 2017 โดยผู้ที่ได้ตำแหน่งชนะเลิศและรองชนะเลิศอีก 1 หรือ 2 ลำดับในการประกวด จะได้เป็นตัวแทนของรัฐในการประกวดมิสแกรนด์มาเลเซีย เพื่อหาตัวแทนระดับประเทศสำหรับการประกวดระดับนานาชาติบนเวทีมิสแกรนด์อินเตอร์เนชันแนล ใน ปี ค.ศ. 2018 การประกวดมิสแกรนด์ซาราวะก์ ได้มีการกำหนดรูปแบบการประกวดขึ้นใหม่ โดยจะมีการจัดการประกวดในระดับเขตทุกเขตเพื่อคัดเลือกผชนะการประกวดและรองชนะเลิศอีก 2 อันดับ ซึ่งทั้ง 3 คนนี้จะได้เป็นตัวแทนของเขตนั้นๆในการประกวดระดับรัฐ ซึ่งจะจัดประกวดขึ้นเป็นประจำในทุกๆปี
ผู้ดำรงตำแหน่งมิสแกรนด์ซาราวะก์คนแรก คือ ฟิโอลลา เรดอัพ (Fiollaa Redup) จาก และได้เข้าร่วมการประกวดมิสแกรนด์มาเลเซีย 2017 ซึ่งถือว่าเป็นการประกวดมิสแกรนด์มาเลเซียครั้งแรก เธอสามารถผ่านเข้ารอบสุดท้ายและคว้ารางวัลรองชนะเลิศอันดับที่ 2 ในการประกวดดังกล่าวได้
มิสแกรนด์ซาราวะก์ 2018 () เป็นการจัดประกวดมิสแกรนด์ซาราวะก์ครั้งที่ 2 การคัดเลือกผู้ประกวดในครั้งนี้ใช้ระบบการคัดเลือกผู้ชนะและรองชนะเลิศ 2 อันดับจากการประกวดในแต่ละเขต เพื่อเข้าร่วมการประกวดในระดับรัฐ ผู้ที่ได้รับตำแหน่งมิสแกรนด์ซาราวะก์ 2018 และรองชนะเลิศอันดับที่ 1 จะได้เป็นตัวแทนของรัฐในการประกวดมิสแกรนด์มาเลเซีย 2018 ซึ่งจะถูกจัดขึ้นในช่วงกลางปี ค.ศ. 2018 ณ กรุงกัวลาลัมเปอร์ ประเทศมาเลเซีย ทั้งนี้ การจัดประกวดมิสแกรนด์ซาราวะก์ 2018 รอบสุดท้ายถูกจัดขึ้นเมื่อวันที่ 31 มีนาคม ค.ศ. 2018 ณ ห้องประชุมแกรนด์จัสมินบอลรูม (Grand Jasmine Ballroom), โรงแรมอาร์เอชโฮเทลซีบู (RH Hotel Sibu), จาลานกัมปุงงาบอร์ (Jalan Kampung Nyabor), เมืองซีบู , รัฐซาราวะก์, ประเทศมาเลเซีย
ผู้เข้าประกวดในระดับรัฐจากแต่ละอำเภอ มีดังนี้
ผู้เข้าประกวดและผู้ที่เข้ารอบไปประกวดในระดับรัฐของแต่ละอำเภอ มีดังนี้มิสแกรนด์ซาราวะก์ 2017 () เป็นการจัดประกวดมิสแกรนด์ซาราวะก์ครั้งแรก ผู้ชนะและรองชนะเลิศ 2 อันดับจากการประกวดนี้จะต้องเข้าร่วมการประกวดมิสแกรนด์มาเลเซีย 2017 ซึ่งจะถูกจัดขึ้นในช่วงกลางปี ค.ศ. 2017 ณ กรุงกัวลาลัมเปอร์ ประเทศมาเลเซีย ทั้งนี้ การจัดประกวดมิสแกรนด์ซาราวะก์ 2017 รอบสุดท้ายถูกจัดขึ้นเมื่อวันที่ 22 พฤษภาคม ค.ศ. 2017 ณ ศูนย์ประชุมเพนวิว (Penview Convention Center Demak), จาลาน บาโก (Jalan Bako), เมืองกูชิง, รัฐซาราวะก์, ประเทศมาเลเซีย ผู้ชนะการประกวดมิสแกรนด์ซาราวะก์ในครั้งนี้ คือ ฟิโอลลา เรดอัพ (Fiollaa Redup) จาก จากนั้นเธอได้เป็นตัวแทนของรัฐในการประกวดมิสแกรนด์มาเลเซีย 2017 ที่กรุงกัวลาลัมเปอร์ และได้รับรางวัลรองชนะเลิศอันดับที่ 2 จากการประกวดดังกล่าว นอกจากนี้ ยังมีตัวแทนจากรัฐซาราวะก์อีก 2 คนที่ได้เป็นตัวแทนของรัฐในการประกวดมิสแกรนด์มาเลเซีย 2017 ได้แก่
ผู้เข้าประกวดที่ผ่านการคัดเลือกเข้าสู่การประกวดรอบสุดท้ายของมิสแกรนด์ซาราวะก์ 2017 มีทั้งสิ้น 16 คน ดังนี้
รายชื่อบุคคล/หน่วยงานหรือองค์กรที่ทำหน้าจัดการประกวดมิสแกรนด์ซาราวะก์ทั้งในระดับรัฐและระดับเขตในแต่ละปี มีดังต่อไปนี้
องค์การบริหารส่วนตำบลศรีบุญเรือง (จังหวัดขอนแก่น)
"ระวังสับสนชื่อคล้ายกัน องค์การบริหารส่วนตำบลศรีบุญเรือง"
องค์การบริหารส่วนตำบลศรีบุญเรือง เป็นองค์กรปกครองส่วนท้องถิ่นแห่งหนึ่งในอำเภอชนบท จังหวัดขอนแก่น พื้นที่ส่วนใหญ่เป็นพื้นที่ราบลุ่มน้ำท่วมถึง มีระดับความสูง 165 เมตร จากระดับน้ำทะเล สภาพพื้นที่ส่วนใหญ่ลาดเอียงลงสู่หนองกองแก้ว
ที่ตั้งและอาณาเขต
องค์การบริหารส่วนตำบลศรีบุญเรือง ตั้งอยู่ทางเหนือสุดของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ประวัติ
ตำบลศรีบุญเรือง แรกเริ่มเป็นหมู่บ้านในการปกครองของตำบลชนบท โดยเมื่อวันที่ 1 เมษายน พ.ศ. 2525 ทางราชการได้แบ่งท้องที่ออกมาจัดตั้งขึ้นเป็นตำบลใหม่ ชื่อว่า "ตำบลศรีบุญเรือง" เพราะในพื้นทีมีวัดชื่อ วัดศรีบุญเรือง ที่ประชาชนส่วนใหญ่เลื่อมใส ศรัทธา โดยมีเขตปกครอง 9 หมู่บ้าน ได้แก่ บ้านชนบท บ้านคุ้มใต้ บ้านคุ้มขี้เถ้า บ้านคุ้มท่า บ้านท่าม่วง บ้านหนองหวาย บ้านกุดหล่ม บ้านวังเวิน บ้านดอนดู่ ซึ่งมีฐานะเป็น สภาตำบลศรีบุญเรือง มีหน้าที่กำกับดูแลและกำหนดแผนพัฒนา จนกระทั่งเมื่อวันที่ 19 มกราคม พ.ศ. 2539  กระทรวงมหาดไทยมีประกาศให้เปลี่ยนแปลงฐานะจาก สภาตำบลศรีบุญเรือง เป็น องค์การบริหารส่วนตำบลศรีบุญเรืองจนถึงปัจจุบัน
องค์การบริหารส่วนตำบลศรีบุญเรือง ปกครองครอบคลุมพื้นที่บางส่วนของตำบลศรีบุญเรือง (นอกเขตเทศบาลตำบลชนบท) จำนวน 8 หมู่บ้าน ได้แก่
การศึกษา
องค์การบริหารส่วนตำบลห้วยแก
องค์การบริหารส่วนตำบลห้วยแก เป็นองค์กรปกครองส่วนท้องถิ่นแห่งหนึ่งในอำเภอชนบท จังหวัดขอนแก่น
ที่ตั้งและอาณาเขต
องค์การบริหารส่วนตำบลห้วยแก ตั้งอยู่ทางใต้สุดของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ประวัติ
ห้วยแก แรกเริ่มเป็นหมู่บ้านในการปกครองของตำบลบ้านแท่น ชื่อว่าบ้านราดนกเจ่า ต่อมาชาวบ้านเห็นว่าหมู่ย้านนั้นอยู่ติดกับลำห้วย และมีต้นไม้ "ต้นแก" อยู่บริเวณนั้น จึงเปลี่ยนชื่อใหม่ว่า บ้านห้วแก ต่อมาเมื่อวันที่ 1 กุมภาพันธ์ พ.ศ. 251 ทางราชการได้แบ่งท้องที่ตำบลบ้านแท่นออกมาจัดตั้งขึ้นเป็นตำบลใหม่ ชื่อว่า "ตำบลห้วยแก" ซึ่งในเมื่อวันที่ 5 กรกฎาคม พ.ศ. 2516 ทางราชการได้ให้จัดตั้งเป็น สภาตำบลห้วยแก
จนกระทั่งเมื่อวันที่ 16 ธันวาคม พ.ศ. 2539  กระทรวงมหาดไทยมีประกาศให้เปลี่ยนแปลงฐานะจาก สภาตำบลศรีบุญเรือง เป็น องค์การบริหารส่วนตำบลห้วยแกจนถึงปัจจุบัน
องค์การบริหารส่วนตำบลห้วยแก ปกครองครอบคลุมพื้นที่ตำบลห้วยแกทั้งตำบล จำนวน 9 หมู่บ้าน ได้แก่
องค์การบริหารส่วนตำบลกุดเพียขอม
องค์การบริหารส่วนตำบลกุดเพียขอม เป็นองค์กรปกครองส่วนท้องถิ่นแห่งหนึ่งในอำเภอชนบท จังหวัดขอนแก่น มีลักษณะภูมิประเทศเป็นที่ราบสูง ดินเป็นดินร่วนปนทราย ไม่มีภูเขา เหมาะสําหรับการทํานา,ทําไร่และเลี้ยงสัตว์ ห่างจากตัวอําเภอชนบท 5 กิโลเมตร ห่างจากตัวจังหวัดขอนแก่น ระยะทางประมาณ 60 กิโลเมตร
ที่ตั้งและอาณาเขต
องค์การบริหารส่วนตำบลกุดเพียขอม ตั้งอยู่ทางใต้ของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ประวัติก
ในอดีตบ้านกุดเพียขอมเดิมเป็นดินแดนที่พวกขอมได้เข้ามาจับจองที่ดินแห่งนี้เป็นที่ทํากินและได้สร้างทํานบกั้นน้ำ เรียกว่า "ฝายขอม"
คําว่า "เพีย" มาจากคําว่า "เพี้ยเมือง" เป็นตําแหน่งทางการปกครองในสมัยก่อน
คําว่า "กุด" ในภาษีอีสานหมายถึง แอ่งน้ำ บริเวณบ้านกุดเพียขอม จึงได้ชื่อว่า "กุดเพียขอม" แปลรวมกันว่า "แอ่งน้ำเจ้าเมืองของคนขอม"
กุดเพียขอม แรกเริ่มเป็นหมู่บ้านในการปกครองของตำบลชนบท เมื่อครั้นอำเภอชนบทถูกยุบรวมกับอำเภอบ้านไผ่ ต่อมาวันที่ 31 พฤษภาคม พ.ศ. 2508 ทางราชการได้แบ่งท้องที่ตำบลชนบท อำเภอบ้านไผ่ออกมาจัดตั้งขึ้นเป็นตำบลใหม่ ชื่อว่า "ตำบลกุดเพียขอม" ขึ้นตรงต่อปกครองอำเภอบ้านไผ่ จนกระทั่งทางราชการได้จัดตังอำเภอชนบทขึ้นอีกครั้ง จึงมีผลทำให้ตำบลกุดเพียขอม โอนมาขึ้นตรงต่ออำเภอชนบทจนถึงปัจจุบัน
ต่อมาเมื่อวันที่ 5 กรกฎาคม พ.ศ. 2516 ทางราชการได้ให้จัดตั้งเป็น สภาตำบลกุดเพียขอม ซึ่งมีหน้าที่กำกับดูแลและกำหนดแผนพัฒนา เมื่อปี พ.ศ. 2531 ท้องที่ตําบลกุดเพียขอม แบ่งการปกครองออกเป็น 14 หมู่บ้าน ซึ่งมีประชากรหนาแน่นทางราชการจึงแบ่งแยกท้องที่ออกไปเป็นตําบลโนนพะยอม จึลมีผลทําให้ตําบลกุดเพียขอมมีหมู่บ้านในปกครองทั้งหมด 7 หมู่บ้าน จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยมีประกาศให้เปลี่ยนแปลงฐานะจาก สภาตำบลกุดเพียขอม เป็น องค์การบริหารส่วนตำบลกุดเพียขอมจนถึงปัจจุบัน
องค์การบริหารส่วนตำบลกุดเพียขอม ปกครองครอบคลุมพื้นที่บางส่วนของตำบลกุดเพียขอม (นอกเขตเทศบาลตำบลชนบท) จำนวน 8 หมู่บ้าน ได้แก่
มหาทวีปกอนด์วานา
มหาทวีปกอนด์วานา (), หรือ กอนด์วานาแลนด์เป็นมหาทวีปที่เกิดขึ้นจากการรวมตัวของหลายหินฐานธรณี ในมหายุคนีโอโพรเทอโรโซอิก โดยรวม มหาทวีปลอเรเชีย ในยุคคาร์บอนิเฟอรัส เข้ากับมหาทวีปแพนเจีย และเริ่มแยกในมหายุคมีโซโซอิก เป็นทวีปที่ใหญ่ที่สุดในโลก โดยครอบคลุมพื้นที่ถึง หรือ 64% ของจำนวนทวีปทั้งหมดในปัจจุบัน ตั้งอยู่ทางซีกโลกใต้ โดยรวมหลายพื้นที่ ซึ่งรวมถึงทวีปแอนตาร์กติกา, ทวีปอเมริกาใต้, ทวีปแอฟริกา, ประเทศมาดากัสการ์, และทวีปออสเตรเลีย เช่นเดียวกับ คาบสมุทรอาหรับ และอนุทวีปอินเดีย ซึ่งปัจจุบันได้เคลื่อนตัวมาอยู่ทางซีกโลกเหนือ
การก่อตัวของมหาทวีปกอนด์วานานั้น เริ่มต้นขึ้นในช่วง 800 - 650 ล้านปีก่อน ด้วยเทือกเขาแอฟริกาตะวันออก โดยการปะทะกันของอินเดีย ,มาดากัสการ์ และศรีลังกาเข้าด้วยกันกับแอฟริกาตะวันออก และเสร็จสิ้นในช่วง 600 - 530 ล้านปีก่อน ด้วยการทับซ้อนระหว่างเทือกเขาบราซิลเลียโน่ กับเทือกเขาคุนกะ ซึ่งเป็นการปะทะกันของทวีปอเมริกาใต้กับทวีปแอฟริกา และทวีปออสเตรเลีย กับทวีปแอนตาร์กติกาตามลำดับนั่นเอง
อัมพาตเอิร์บ
อัมพาตเอิร์บ () หรืออัมพาตเอิร์บ–ดูเชน () เป็นอัมพาตของแขนอันเนื่องจากการบาดเจ็บของกลุ่มเส้นประสาทหลักของเขตกลุ่มบน โดยเฉพาะอย่างยิ่งการฉีกขาดของเส้นประสาท C5–C6 ส่วนโคนบน ซึ่งประกอบเป็นข่ายประสาทแขน อันประกอบด้วยแขนงด้านหน้าของเส้นประสาทไขสันหลัง C5–C8 และเส้นประสาทระดับอก T1 การบาดเจ็บเหล่านี้เกิดขึ้นจากการคลอดติดไหล่มากที่สุด อัมพาตนี้อาจหายเองได้โดยใช้เวลาหลายเดือน หรือจำเป็นต้องได้รับการบำบัดฟื้นฟูสภาพ หรือต้องการผ่าตัด
องค์การบริหารส่วนตำบลโนนพะยอม
องค์การบริหารส่วนตำบลโนนพะยอม เป็นองค์กรปกครองส่วนท้องถิ่นแห่งหนึ่งในอำเภอชนบท จังหวัดขอนแก่น สภาพพื้นที่โดยทั่วไปเป็นที่ราบลุ่มติดลำน้ำชี มีความอุดมสมบูรณ์ ห่างจากอำเภอชนบท 8 กิโลเมตร
ที่ตั้งและอาณาเขต
องค์การบริหารส่วนตำบลโนนพะยอม ตั้งอยู่ทางตะวันตกเฉียงใต้ของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ประวัติ
โนนพะยอม แรกเริ่มเดิมเป็นเพียงหมู่บ้านเล็กๆในการปกครองของตำบลกุดเพียขอม อำเภอชนบท โดยเมื่อวันที่ 27 กรกฎาคม พ.ศ. 2531 ทางราชการได้แบ่งท้องที่ออกมาจัดตั้งขึ้นเป็นตำบลใหม่ ชื่อว่า "ตำบลโนนพะยอม" จำนวน 9 หมู่บ้าน ซึ่งมีฐานะเป็น สภาตำบลโนนพะยอม มีหน้าที่กำกับดูแลและกำหนดแผนพัฒนา จนกระทั่งเมื่อวันที่ 19 มกราคม พ.ศ. 2539  กระทรวงมหาดไทยมีประกาศให้เปลี่ยนแปลงฐานะจาก สภาตำบลโนนพะยอม เป็น องค์การบริหารส่วนตำบลโนนพะยอมจนถึงปัจจุบัน
องค์การบริหารส่วนตำบลโนนพะยอม ปกครองครอบคลุมพื้นที่ตำบลโนนพะยอมทั้งตำบล จำนวน 10 หมู่บ้าน ได้แก่
ทวีปซีแลนเดีย
ทวีปซีแลนเดีย () หรือเรียกว่า ทวีปนิวซีแลนด์ เป็นมวลที่จมอยู่ใต้น้ำของมวลเปลือกโลกภาคพื้นทวีป ที่จมลงหลังจากพ้นจากทวีปออสเตรเลีย เมื่อ 60–85 ล้านปีก่อน โดยแยกออกจากทวีปแอนตาร์กติกา ในช่วงระหว่าง 85 และ 130 ล้านปีก่อน โดยได้รับการสันนิฐานว่าเป็น ชิ้นส่วนของทวีป ,อนุทวีปและทวีป ชื่อและแนวคิดสำหรับทวีปซีแลนเดีย ถูกเสนอโดย Bruce P. Luyendyk ในปี ค.ศ. 1995
มวลแผ่นดินอาจจมอยู่ใต้น้ำประมาณ 23 ล้านปีมาแล้ว และส่วนใหญ่ (93%) ยังคงจมอยู่ใต้มหาสมุทรแปซิฟิก มีพื้นที่ทั้งหมดประมาณ เป็นอนุทวีปขนาดใหญ่ที่สุดในโลกที่มีขนาดใหญ่กว่าสองเท่าของอนุทวีปขนาดใหญ่อันดับถัดไปและมีขนาดมากกว่าครึ่งหนึ่งของอนุทวีปขนาดใหญ่ของทวีปออสเตรเลีย
ประชากรมนุษย์ทั้งหมดของนิวซีแลนด์ในปัจจุบัน มีประมาณ 5 ล้านคน
องค์การบริหารส่วนตำบลวังแสง (จังหวัดขอนแก่น)
"ระวังสับสนชื่อคล้ายกัน องค์การบริหารส่วนตำบลวังแสง"
องค์การบริหารส่วนตำบลวังแสง เป็นองค์กรปกครองส่วนท้องถิ่นแห่งหนึ่งในอำเภอชนบท จังหวัดขอนแก่น สภาพพื้นที่โดยทั่วไปเป็นที่ราบลุ่ม ติดลำน้ำชี มีความอุดมสมบูรณ์
ที่ตั้งและอาณาเขต
องค์การบริหารส่วนตำบลวังแสง ตั้งอยู่ทางตะวันตกเฉียงใต้สุดของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ประวัติ
ตำบลวังแสง นับว่าเป็นตำบลที่เก่าแก่ตำบลหนึ่งในอำเภอชนบท ซึ่งในเมื่อวันที่ 5 กรกฎาคม พ.ศ. 2516 ทางราชการได้ให้จัดตั้งเป็น สภาตำบลวังแสง จนกระทั่งเมื่อวันที่ 19 มกราคม พ.ศ. 2539  กระทรวงมหาดไทยมีประกาศให้เปลี่ยนแปลงฐานะจาก สภาตำบลวังแสง เป็น องค์การบริหารส่วนตำบลวังแสงจนถึงปัจจุบัน
องค์การบริหารส่วนตำบลวังแสง ปกครองครอบคลุมพื้นที่ตำบลวังแสงทั้งตำบล จำนวน 11 หมู่บ้าน ได้แก่
รายชื่อประเทศเรียงตามจำนวนประชากรในปี พ.ศ. 1543
นี้คือรายชื่อประเทศเรียงตามจำนวนประชากรในปี พ.ศ. 1543 ตัวเลขประมาณการอยู่ที่ประมาณต้นปีและตัวเลขประชากรที่แน่นอนสำหรับประเทศที่มีการสำรวจสำมะโนประชากรในปี พ.ศ. 1543 (ซึ่งอยู่ในช่วงเวลาต่างๆในปีนั้น)
แม่นางตะปี
แม่นางตะปี (, ) พระอัครมเหสีใน พระเจ้าแสนเมือง กษัตริย์องค์ที่ 3 แห่ง อาณาจักรหงสาวดี และเป็นพระมเหสีองค์ที่ 2 ใน พระเจ้ารามมะไตย กษัตริย์องค์ที่ 4 รวมถึงเป็นพระราชมารดาของ พระยาอายกำกอง กษัตริย์องค์ที่ 6
พระนางประสูติเมื่อใดไม่มีหลักฐานเป็นพระราชธิดาของ พระยาเลอไทย กษัตริย์องค์ที่ 4 แห่ง อาณาจักรสุโขทัย ใน ค.ศ. 1311 พระยาเลอไทยได้ส่งพระนางมายัง เมาะตะมะ เพื่ออภิเษกกับพระเจ้าแสนเมืองเมื่อขึ้นสืบราชบัลลังก์ (ขณะนั้นเมาะตะมะยังเป็นประเทศราชของสุโขทัยอยู่นับตั้งแต่สถาปนาอาณาจักร) เมื่อมาถึงเมาะตะมะพระนางได้รับการสถาปนาเป็นพระอัครมเหสีและมีพระประสูติกาลพระราชโอรส-ธิดา 2 พระองค์คือ สอเอ และ แม่นางโอกัลยาณ์ พระเจ้าแสนเมืองได้ประกาศเอกราชจากสุโขทัยพร้อมกับเข้าตี ทวาย และ ตะนาวศรี จากสุโขทัยเมื่อ ค.ศ. 1321
เมื่อพระเจ้าแสนเมืองสวรรคตพระองค์ได้เป็นพระมเหสีพระเจ้ารามมะไตย และมีพระประสูติกาลพระราชโอรส-ธิดา 2 พระองค์คือ มิมาสานและมังลังกา ต่อมาชีปอนและนางจันทะมังคะละได้ยึดราชบัลลังก์แต่ชีปอนก็ถูกจับประหารหลังครองราชย์ได้เพียง 7 วัน พระยาอายกำกองพระโอรสองค์โตของแม่นางตะปีองค์โตจึงขึ้นเป็นกษัตริย์ แต่ก็ครองราชย์ได้เพียง 49 วัน ก็ถูกนางจันทะมังคะละลอบปลงพระชนม์